Андижонлик қўрбошилар – mulkdor.com\nFebruary 2 2020, 01:02 СолномаТарих\nҲозирда халқимиз, онгидан босмачилик аксилинқилобий куч эмас, аксинча большевиклар диктатурасига қарши миллий озодлик ҳаракати деган тушунча мустаҳкам жой олмоқда. Биз «босмачилар», қўрбошилар деб атаганларнинг аксарияти қалбида Ватан туйғуси мужассам эди, улар қўлда қурол билан миллий мустақиллик учун кураш олиб борганлар.\nСобиқ Иттифоқда ривожланган социализм эмас, ҳатто социализмнинг ўзи ҳам қарор топмаганини яхши биламиз.\nАндижонда ҳам ҳеч қачон на социализм, на унинг юқори босқичи– ривожланмади.\nШуни ҳам таъкидлаш жоизки, совет тузуми шароитида тарихимизнинг кўплаб муҳим жиҳатлари, саҳифалари онгли равишда қалбакилаштирилган, сохталаштирилган, бузилган.\nМасалан, Қўқон мухторияти, яъни Туркистон мухторияти буржуа-миллатчи, халққа қарши аксилинқилобий давлат сифатида талқин этилган. Аслида эса у биринчи миллий демократик давлат эди. Бу давлат узоқ йиллар мобайнида ўлка халқларининг сарварлари, мунавварлари, илғор кишилари, тараққийпарварлари, миллатнинг етакчилари бўлмиш жадидларнинг саъйи-ҳаракатлари туфайли бунёд этилганди.\nАммо большевиклар бу давлатни бешикдалиги чоғидаёқ бўғиб ўлдирди. Бунга жавобан эса жадидлар советларга қарши кураш йўлига ўтди. Қуролга қарши қурол билан жавоб бериш сари йўл тутилди. Бу жараён 16 йил давом этди.\nСовет режимига, қизил армия босқинига, большевистик диктатурага қарши Андижонда ҳам катта кўламда кураш олиб борилган. Келинг энди, Андижон вилоятидан чиққан халқимиз сарварлари бўлган қўрбошилар билан танишайлик.\nСотиболди Қози – Хўжаобод\nМулла Хўжабек- Булоқбоши\nМулла Жума Булоқбоши\nУзоқ Бойвочча – Булоқбоши\nТеша афитсер Булоқбоши\nЧўли Мингбоши -Шаҳрихон\nУмурзоқ Халифа -Шаҳрихон\nАҳмад Полвон -Асака\nАбдулла Қори -Хонобод\nЙўлдош Полвон – Султонобод\nЮнусбек – Харабек\nАбдураҳим – Пойтуғ\nЖўра Ёғчи Найново -(Шаҳрихон)\nЖўра Қассоб -Чек\nМирзааҳмад Бойвочча -Чек\nМадамин Полвон -Қизил оёқ\nМулла Даврон- Қўрғонтепа\nМулла Йўлдош -Қўрғонтепа\nҚўчқор Олмос -(Чуст)\nСаркор Ота- Бўри (Андижон)\nЭргаш Қора -Маркаюз (Андижон)\nШокир Жаллод Қизилоёқ\nЭргаш Полвон Қизилоёқ\nБугун 31 октябрь — Григорий тақвими бўйича йилнинг 304- куни. Биз сизларнинг ёдингизга ушбу кунда содир бўлган баъзи тарихий воқеаларни эслатиб борамиз. 1793 йил 31 ...\nБугун 5-октябрь тарихидаги воқеалар\nБугун 5-октябрь — Григорий тақвими бўйича йилнинг 278- куни. Биз сизларнинг ёдингизга ушбу кунда содир бўлган баъзи тарихий воқеаларни эслатиб борамиз. 1921 йил 5 ...\nСолномаOctober 5 2019, 04:10\nБугун 3-октябрь тарихидаги воқеалар\nБугун 3-октябрь — Григорий тақвими бўйича йилнинг 276- куни. Биз сизларнинг ёдингизга ушбу кунда содир бўлган баъзи тарихий воқеаларни эслатиб борамиз. 1762 йил 3 октябрь – ...\nСолномаOctober 3 2019, 04:10


ЎЗБЕКИСТОНДА ТОЖИКИСТОН МАДАНИЯТИ КУНЛАРИ ДОИРАСИДА “ТОЖИКИСТОН КИНО КУНЛАРИ” ОЧИЛИШ МАРОСИМИ ВА ФИЛЬМЛАР НАМОЙИШИ ҲАҚИДА ПРЕСС-РЕЛИЗ - «O`zbekkino» milliy agentligi\nЎЗБЕКИСТОНДА ТОЖИКИСТОН МАДАНИЯТИ КУНЛАРИ ДОИРАСИДА “ТОЖИКИСТОН КИНО КУНЛАРИ” ОЧИЛИШ МАРОСИМИ ВА ФИЛЬМЛАР НАМОЙИШИ ҲАҚИДА ПРЕСС-РЕЛИЗ\n12-13 апрель кунлари Ўзбекистонда Тожикистон маданияти кунлари бўлиб ўтди. Мазкур маданий тадбир доирасида бир қатор тадбирлар, хусусан “Ўзбеккино” Миллий агентлиги томонидан “Тожикистон кино кунлари” Алишер Навоий номли киносаройда ташкил этилди ҳамда тожик фильмлари намойиши бўлиб ўтди.\nТадбирнинг тантанали очилиш маросимида сўзга чиққан “Ўзбеккино” МА Бош директорининг биринчи ўринбосари Шухрат Ризаев ва Тожикистон Республикаси “Точикфильм” киностудияси директор ўринбосари Толиб Рахматуллоев ўзбек ва тожик киноусталари ўртасида азалдан ижодий ҳамкорлик йўлга қўйилгани, икки мамлакатнинг таниқли киноактёрлари иштирокида қатор фильмлар суратга олинганлиги ва улар ҳамон севиб томоша қилинишини таъкидладилар. Томонлар Тожикистон маданият кунлари, хусусан тожик киноси фестивали соҳадаги ушбу ҳамкорлик бундан буён ҳам мустаҳкамланишига ва ривожланишига ишонч билдирдилар.\nЎзбекистонда ўтаётган икки кунлик Тожикистон кино кунлари доирасида тўртта фильм тақдим этилди. Ушбу картиналар таниқли кинорежиссёрлар Далер Рахматов “Воздушный Сафар” (“Сафар хаёлпараст”), Руми Шоазимов “Сон обезьяны” (“Маймуннинг туши”), Мухиддин Музаффар “Теснина”, Файзулло Фаёз “Такси” каби фильмларидир.\n«Воздушный Сафар» («Сафар хаёлпараст») бадиий фильми\nДалер Рахматовнинг «Воздушный Сафар» («Сафар хаёлпараст») бадиий фильми комедия жанрида суратга олинган. Картинада подачи Сафарнинг хаёлпарастлиги, ҳар доим ҳаётидан нолиб юриши ва ўзининг Рембо лақабли кучуги билан дардлашиб ўтиришини кўрамиз. Атрофдаги инсонлар уни омадсиз хаёлпараст ҳисоблашади ва уни Сафар хаёлпараст деп чақирашади.\nФильмда Сафарга эгизак каби қиёфадош француз талабаси Жан ёзувчи Жюль Верннинг романини ўқиб, ўзининг муаммоларидан қочгиси келади ва саёҳатга отланади. Жан ўзининг ҳаво шарида учиб Марказий Осиёга келиб қолади. Тўсатдан бир кун, кутилмаганда хаёлпараст Сафар ва талаба Жаннинг йўллари туташади, уларнинг қиёфалари шу қадар ўхшашликларидан тақдирлари батамом ўзгариб кетади.\n«Сон обезьяны» “Маймуннинг туши” бадиий фильми\nРежиссёр Руми Шоазимовнинг «Сон обезьяны» “Маймуннинг туши” нуар жанрида бўлиб, Уильям Жейкобнинг «Обезьянья лапка» мотиви асосида суратга олинган. Фильмда маймун панжаси сеҳрли бўлиб, учта тилакни табиий равишда амалга оширади. Аммо эвазига у кимнинг тилагини амалга оширса ўша инсоннинг энг қимматли бўлган нарсасини олиб кетади .\nФильмда динга бўлган бағрикенглик, инсонийлик ҳис-туйғуларини, қийин вазиятларда одамларнинг асл юзини очилиб қолишини кўриш мумкин. Бу фильм фалсафий мазмунга бой бўлиб, барча ёшдаги томошабинлар учун тавсия этилади.\n“Теснина” бадиий фильми\nРежиссёр Мухиддин Музаффарнинг “Теснина” бадиий фильми онасидан эрта айрилган боланинг изтироблари ҳақида. На камбағал, на бойларга ажратиладиган қабристонда онасини эслаб ҳар кун йиғлайди, ҳар кун бўзлайди. Отасининг бошқа аёлга уйланишидан азобланади. Боланинг кўнглини олиш учун устозлари ҳам курашади. Оқибат бола онаси руҳи учун азоб чекмаслик кераклигини тушуниб етади. Онаси ётган жойни обод қилади. Фильм болаларни онанинг қадрига етишга чақиради.\n“Такси” бадиий фильми\nРежиссёр Файзулло Фаёзнинг “Такси” бадиий фильмидаги ҳайдовчи нафсга балосига учиб, ўғирланган қизчани манзилга етказиб қўйиш учун йўлга чиқади. Фильмнинг асосий қисми йўлда ҳайдовчининг нафс ва виждони ўртасидаги курашида кечади. Қизалоқнинг инграшларига қарамай, уни белгиланган манзилга олиб боради, текширувлардан ҳам ўтади, аммо виждон сўроғидан ўтолмайди. Қизчани озод қилади ва бунинг оқибатида ўзи ҳалок бўлади. Фильм ҳар доим виждонга қулоқ тутиб иш тутиш кераклигини уқтиради.\n19 Noyabr 2019, 16:02 (GMT+5)


АҚШ Украинага янги ҳарбий ёрдам пакетини юборяпти | Qalampir.uz\nАҚШ Украинага янги ҳарбий ёрдам пакетини юборяпти\nОлам\t15 Июнь 22:43 4864\nАмерика Қўшма Штатлари Украинага қиймати 1 миллиард долларлик янги ҳарбий ёрдам пакетини юборади. Бу ҳақда бугун, 15 июнь куни АҚШ Президенти Жо Байден Украина етакчиси Владимир Зеленский билан бўлиб ўтган суҳбат чоғида маълум қилди. Суҳбат тафсилотлари Оқ уй сайтида келтирилган.\n“Бу қўшимча артиллерия қисмлари ва қирғоқни ҳимоя қилиш воситалари, шунингдек, украиналикларнинг Донбассдаги мудофаа операцияларида зарур бўлган артиллерия ҳамда илғор ракета тизимлари учун ўқ-дориларни ўз ичига олади”, дейди у.\nҚайд этилишича, бундан ташқари, Вашингтон Киевга ичимлик суви, дори-дармон, озиқ-овқат ва бошқа гуманитар эҳтиёжлар учун 225 миллион доллар ажратади.\nЭслатиб ўтамиз, жорий йилнинг 9 июнь куни АҚШ элчиси расмий Вашингтон ажратган қарийб 40 млрд долларлик ёрдамдан 1 млрд доллари аллақачон Украинага етказилганини айтган эди. Кейинроқ, АҚШнинг Киевдаги элчиси Брижит Бринк Украинага яна 7,5 миллиард долларлик ёрдам кўрсатилишини маълум қилди.\nМай ойида АҚШ Президенти Жо Байден Украинага қўшимча 40 миллиард долларлик қўшимча ёрдам кўрсатиш тўғрисидаги қонунни имзолади.Ушбу маблағнинг тахминан 20 миллиард доллари тўғридан-тўғри ҳарбий ёрдамга йўналтирилиши кутилмоқда.\n“Камроқ гўшт истеъмол қилинг”. Ислом Каримовнинг кенжа қизи Лола Каримова билан эксклюзив интервью\n01 Июль 20:52 76046\nҚурбон ҳайити қачонга тўғри келиши айтилди\n01 Июль 08:15 71960\n02 Июль 08:30 68233\nРасман! ИИВ Қорақалпоғистондаги намойишлар юзасидан баёнот берди\n01 Июль 21:34 61201\n02 Июль 17:23 55439


ёрдамчи моддалар: қанд гранулалари, полипласдон, гипромеллоза, сахароза, коллоид кремний диоксиди, этил целлюлоза, А-туридаги метакрил кислота сополимери.\nТаърифи: Оқ рангли қаттиқ желатин капсулалар.\nКапсула таркиби: шарсимон шаклли, оқ рангли ёки оч-сариқ тусли оқ рангли, қобиқ билан қопланган микрогранулалар.\nНикапрофен яллиғланишга қарши, оғриқни қолдирувчи, иситмани туширувчи антиагрегацион таъсир кўрсатади. Простагландинларнинг синтезини бошқарувчи циклооксигеназа 1 ва 2 фаоллигини бостиради. Оғриқни қолдирувчи таъсири ҳам марказий, ҳам периферик механизмлар билан боғлиқ. Антибрадикинин фаолликка эга, лизосомал мембраналарни барқарорлаштиради.\nИчга қабул қилинганидан кейин кетопрофен тез сўрилади, биокираолишлиги – 90% ни ташкил этади. Қон плазмаси оқсиллари билан 99% боғланади. Қон плазмасида максимал концентрациясига эришиш вақти 0,5-2,0 соатни ташкил этади. Мувозанат концентрациясига мунтазам қабул қилиш бошланганидан кейин 24 соат ўтгач эришилади. Синовиал суюқлигида терапевтик концентрацияси 6-8 соат сақланади. Жигарда глюкуронизация йўли билан метаболизмга учрайди. Асосан буйрак орқали ва 1-8% ичак орқали чиқарилади. Ярим чиқарилиш даври 1,6-1,9 соатни ташкил қилади. Организмда кумуляция бўлмайди.\nРевматик касалликларни даволаш учуни буюрилади.\nКетопрофен бўғимлардаги оғриқни қолдиради, уларнинг шиши ва карахтлигини камайтиради. Турли ревматик касалликларда:\n– серонегатив спондилоартрит (анкилозловчи спондилит, псориатик артрит ва пост-инфекцион реактив артрит);\n– бўғимдан ташқи ревматизм (тендинит, елка бўғимининг бурсити ва капсулити) да яллиғланишни камайтириши учун қўлланади.\n– онкологик касалликлари бўлган пациентларда суяк метастазларидаги оғриқ;\nҚон тупуриш (қонли балғам); фарингит (томоқда оғриқ), ринит (тумов, аксириш), ҳиқилдоқни шиши (томоқда шиш).\nМенометрорагия (ҳайз кўриш циклидан ташқари кузатиладиган бачадондан кучли қон кетиши).\n– Агар Сизда илгари астма, эшакеми (қичишувчи тошма) ёки салицилатлар (масалан, ацетилсалицил кислотаси) каби ўхшаш таъсир этувчи моддалар чақирган кетопрофен ёки бошқа ностероид яллиғланишга қарши препаратлар (НЯҚП) га аллергик турдаги реакциялар бўлса.\n– Агар Сизда яқинда аортокоронар шунтлаш (АҚШ) операцияси ўтказилган бўлса ёки Сиз уни ўтказилишига тайёрланаётган бўлсангиз.\n– Агар Сизда овқат ҳазм қилишнинг бузилиши ривожланса ёки қачонлардир қориннинг юқори қисмида дискомфорт ёки оғриқлар (сурункали диспепсия) бўлган бўлса.\nКетопрофенни тутқаноқ ва диабетда буюриладиган дори воситалари бир вақтда қўлланганида, юқоридаги препаратларнинг таъсири кучайиши мумкин.\nАгар Сиз бола эмизаётган бўлсангиз, Никапрофенни қабул қилманг.\nСимптомлари: ортиқча дозалар кўнгил айниши, қусиш, қориннинг юқори қисмида оғриқ (эпигастрал оғриқ), қон аралаш қусиш, қора аҳлат, онгни чалкашиши, нафасни сусайиши, тиришишлар, буйраклар фаолиятини бузилиши ва буйрак етишмовчилигини чақириши мумкин.\nТаъсири узайтирилган капсулалар 200 мг дан. 10 капсуладан 1, 2, 10 тадан контур уяли ўрамларда қўллаш бўйича йўриқномаси билан бирга картон қутига жойланган.


Мухбиримиз қонуний кучга кираётган ушбу ҳуқуқий ҳужжатнинг ҳаётий зарурати ва мазмун-моҳияти ҳақида парламент аъзолари ҳамда мутахассислар фикрлари билан қизиқди.\nУмиджон СУЛАЙМОНОВ, Ўзбекистон Республикаси Олий Мажлиси Қонунчилик палатаси депутати:\n— Мамлакатимизда Президентимиз раҳнамолигида божхона ишини янада яхшилаш, унинг ҳуқуқий асосларини такомиллаштиришга оид саъй-ҳаракатлар босқичма-босқич рўёбга чиқарилмоқда. Ўтган даврда ҳаётга татбиқ этилган бир қатор қонунлар мазкур тизимнинг самарадорлигини юксалтиришга хизмат қилаяпти.\nДавр талабидан келиб чиқиб, қолаверса, божхона ишида халқаро стандартларга мос бўлган ягона қонунчилик базасини шакллантириш, божхона бошқарувининг барча даражасида ҳуқуқий норма ва муносабатларнинг бир хилда қўлланилишини таъминлаш, -ташқи иқтисодий фаолиятнинг божхона томонидан тартибга солинишида комплекслик ҳамда шаффофликни ошириш мақсадида ишлаб чиқилган янги таҳрирдаги Божхона кодексининг аҳамияти ниҳоятда каттадир.\nҚайд этиш жоизки, мазкур Кодексни Қонунчилик палатасида қабул қилиш жараёнида унинг муҳокамасига депутатлар томонидан нафақат вазирлик ва идоралар, балки ушбу Кодекснинг субъектлари бўлган турли ташкилотларнинг мутахассислари ҳамда бошқа тадбиркорлик тузилмалари вакиллари кенг жалб этилди ва уларнинг таклиф ҳамда тавсиялари олинди. Бу, ўз навбатида, мазкур ҳуқуқий ҳужжатни такомиллаштиришга, пировардида унинг амалиётда осон ва шаффоф ишлашини таъминлашга катта имкон берди.\nБинобарин, тўрт юздан ортиқ моддадан иборат янги таҳрирдаги Божхона кодекси амалдагисидан концептуал нуқтаи назардан фарқ қилади. Унда божхона маъмурчилигининг барча босқичи ҳамда даражаларида меъёрий ва ташкилий-ҳуқуқий механизмларнинг бир хилда қўлланилишини таъминлаш, божхона томонидан тартибга солишнинг ошкоралигини оширишга эътибор қаратилган.\nЧунончи, Кодексда рухсат этиш хусусиятига эга бўлган турли ҳужжатларни бериш тартиб-таомиллари енгиллаштирилди. Тижорат ҳамда нотижорат мақсадларидаги транспорт воситаларини, шунингдек, товарларни божхона чегараси орқали қувур транспорти ва электр ўтказувчи линиялар орқали олиб ўтиш тартиби анча мақбуллаштирилди. Божхона назоратининг янги шакллари жорий қилингани эса божхона назоратини мукаммал ўтказишга ҳамда расмийлаштирув вақтини қисқартиришга олиб келади.\nАйниқса, унда тадбиркорлик субъектлари учун яратилган қулайликлар диққатга сазовор. Масалан, тадбиркорлик субъектлари фаолиятига аралашувларни қисқартириш мақсадида товарлар чиқариб юборилгандан кейинги божхона назоратини ўтказиш муддати уч йилдан бир йилга қисқартирилди. Қолаверса, бугунги кунда долзарб масалалардан бири ҳисобланган интеллектуал мулк объектларини ҳимоя қилиш масаласи ҳам мазкур ҳуқуқий ҳужжатда ўз ифодасини топди. Бу, албатта, мамлакатимизда интеллектуал мулк объектлари эгаларининг ҳуқуқларини ҳимоя қилишда муҳим аҳамият касб этади.\nҚисқача айтганда, янги таҳрирдаги Божхона кодекси Ўзбекистон Республикаси ташқи иқтисодий фаолияти самарадорлигини ошириш, ички бозорни сифатсиз маҳсулотлардан ҳимоя қилиш, хўжалик юритувчи субъектлар, мамлакатимиз ишлаб чиқарувчилари, шу жумладан, кичик бизнес ва хусусий тадбиркорликнинг янада тараққий этишининг, энг асосийси, уларнинг маҳсулоти жаҳон бозорларига чиқиши учун қўшимча шарт-шароитлар яратишнинг муҳим омилига айланади.\nСайёра БАРАТОВА, Ўзбекистон Республикаси Олий Мажлиси Сенати аъзоси:\n— Янги таҳрирдаги Божхона кодекси иқтисодий ислоҳотларни янада либераллаштириш ҳамда чуқурлаштиришнинг бугунги талаб ва вазифалари билан уйғун бўлиб, ушбу соҳадаги ўзгаришларни янги босқичга кўтаради. Зотан, бу билан божхона ишининг халқаро стандартларга мос бўлган, тарқоқ норма ҳамда қоидаларни умумлаштирувчи ягона қонунчилик базаси шакллантирилди, божхона тартиб-таомилларига оид норма ва ёндашувлар унификациялаштирилди ҳамда ташқи иқтисодий фаолиятни тартибга солишда шаффофлик кучайтирилди. Ушбу ҳужжатни ишлаб чиқишда давлатимизнинг иқтисодий хавфсизлигини таъминлашга оид янгича ёндашув ва мезонлар асос қилиб олинган.\nШуни алоҳида қайд этиш керакки, Олий Мажлис Сенати ялпи мажлисида мазкур ҳужжат атрофлича кўриб чиқилгач, жойларда унда белгиланган қоидалар сенаторларимиз томонидан соҳа экспертлари, олимлар, мутасадди идоралар вакиллари иштирокида кенг тарғиб қилинди. Ташқи иқтисодий фаолият иштирокчиларига янги таҳрирдаги Божхона кодексидаги янгиликлар чуқур тушунтирилди.\nУшбу ҳужжат билан бир қатор янгиликлар, хусусан, соҳада “бир дарча” тизимининг жорий қилиниши ташқи иқтисодий фаолият учун шарт-шароитларни янада яхшилаш, ташқи савдони амалга оширишда маъмурий ва техник тўсиқларни қисқартириш имконини беради. Товарларнинг божхона расмийлаштируви жараёнини енгиллаштиради. Божхона назорати чоралари самарадорлигини ҳамда давлат органлари томонидан кўрсатиладиган хизматлар сифатини яхшилайди. Негаки, Божхона кодекси, энг аввало, қонуности норматив-ҳуқуқий ҳужжатлар сонини камайтириш, қарама-қарши нормаларни бартараф этиш, ҳуқуқий нормаларни янада аниқ ва тушунарли ифода этиш орқали ташқи савдодаги бюрократик тўсиқлар даражасини пасайтиришга йўналтирилган. У тўғридан-тўғри таъсир қилувчи қонунчилик ҳужжати бўлади.\nКамолиддин ВАҚҚОСОВ, Ўзбекистон Республикаси Давлат божхона қўмитаси бошқарма бош инспектори:\n— Янги таҳрирдаги Божхона кодексида фаолиятимизни янада самарали ташкил этишга қаратилган йўналишлар, хусусан, барча турдаги божхона операцияларини ўз ичига олган божхона бошқаруви қоидалари ҳамда меъёрларини бирлаштириш, божхона расмийлаштируви жараёни иштирокчиларининг ҳуқуқлари ва уларнинг ўзаро муносабатлари механизмини аниқ белгилаш, барқарор божхона тизимини яратиш каби жиҳатлар акс этган.\nМаълумки, бугунги кунда ташқи иқтисодий фаолият қатнашчиларининг божхона органлари билан ўзаро ҳамкорлигининг ахборот-коммуникация технологияларидан фойдаланишга асосланган замонавий шаклларини жорий қилиш катта аҳамиятга эга. Шу боис Кодексда Давлат божхона назоратининг ягона автоматлаштирилган ахборот тизими фаолиятининг тартиби ҳуқуқий жиҳатдан мустаҳкамланди. Мазкур тартиб божхона органларига тақдим этиладиган ҳужжатлар сонини сезиларли даражада қисқартиради. Бу эса, ўз навбатида, ташқи иқтисодий фаолият иштирокчилари томонидан товарларни божхонада расмийлаштириш тартиб-таомилларини анча енгиллаштиради. Божхона расмийлаштируви учун зарур ҳужжатларни электрон кўринишда тақдим қилиш, электрон декларациялаш ҳамда электрон рақамли имзодан фойдаланиш эса, табиийки, божхона назорати амалиётини кескин равишда соддалаштиради ва тезлаштиради.\nКодексда божхона тўловларига оид масалалар янада батафсил тартибга солинди. Жумладан, божхона тўловларини тўлаш тартиби ҳамда муддатларини белгилашга доир махсус боб ажратилган бўлиб, унда божхона тўловларини амалга ошириш муддатлари, тартиби ва шакли аниқ ифодаланди. Шунингдек, божхона тўловларининг тўланиши ҳамда давлат бюджетига ўтказиш расмиятчиликларининг соддалаштирилгани ушбу жараёнга сарфланадиган вақтни янада қисқартиришга имкон беради.\nБожхона қонунчилигини бир хиллаштириш ва соддалаштириш мақсадида қабул қилинган ҳамда кучга кирган мазкур Кодекс божхона ишининг ҳуқуқий асосларини такомиллаштириш, самарадорлигини янада оширишга хизмат қилади.\nМазкур рукндаги бошқа мақолалар: « Парламентнинг назорат функцияси сифат жиҳатидан янги босқичга кўтарилмоқда\tҚимматли қоғозлар бозори фаолиятини тартибга солишдаги таклифлар кўриб чиқилди »


Ухлаш олдидан чироқлар ўчирилмаса нима бўлади? — manzur.uz\nЯпониялик олимларнинг тадқиқотларидан сўнг кечқурун уйқу пайтида чироқларнинг ёниқ туриши ҳалокатга олиб борувчи бир неча касалликларга сабаб бўлиши аниқланди. Ҳатто кўчаларни ёритувчи чироқлар ёруғида ёки ойдин кечалардаги Ойнинг нури остида ухлаш ҳам касалликка сабаб бўлиши мумкин экан.\nТадқиқотчилар ухлаш пайтида хонадаги чироқнинг ёниқ ҳолда туриши юрак касалликлари ва инсульт сабабли вафот этиш хавфининг ошишига сабаб бўлишини айтдилар.\nТабибларнинг айтишича, киши ухлаётган хонага ой нурининг оз миқдорда тушиши ёки кўча чироқларнинг оз миқдорда хона ичини ёритиши зарарнинг юзага келишига сабаб бўлар экан.\nКечаси уйқу пайтидаги танага тушиб турган ёруғлик артерия томирларнинг қаттиқлашишига сабаб бўлар экан.\nТадқиқотчилар фикрича, кечаси ухлаётган кишининг қовоқларига ёруғлик тушиши танада мелатонин гармонининг ишлаб чиқарилиши камайишига боис бўлар экан. Маълумки, бу гармон уйқу гармони бўлиб, уйқунинг меъёрида давом этишига, уйқу пайтида қон босимининг пасайишига, қондаги глюкоза миқдорининг тушишига ва тана ҳароратининг бир меъёрда бўлишига хизмат қилади. Хона қоронғу бўлганда ушбу гармон ишлаб чиқарилишни бошлайди ва инсон мудроқни ҳис қилиб, уйқуга кетади. Хона ёруғ бўлганда, қуёш чиққанда гармоннинг ишлаб чиқарилиши тўхтайди.\nМелатонин гармонининг мунтазам меъёрида ишлаб чиқарилиши қаришнинг секинлашишига сабаб бўлади.\nТадқиқот раҳбари Кенжи Обаяши «Ёруғлик остида ухлаш билан артерия томирларининг қаттиқлашиши орасида очиқ-ойдин алоқа борлигини аниқладик. Ваҳоланки, томирларнинг қаттиқлашиши чекиш, семизлик, қон босимининг баландлиги ва қандли диабет сабабли юзага келадиган касалликдир» деган.\nШунингдек, Current Biology журнали уйқу пайтида тананинг ёруғликка тез-тез рўпара бўлиши саломатликка салбий таъсир этиши ҳақида эълон қилди.\nГолландиялик бир гуруҳ тадқиқотчилар ҳам уйқу пайтида чироқларнинг ёниқ қолиши билан боғлиқ тадқиқот ўтказдилар. Улар бу тадқиқотда сичқонлардан фойдаландилар. Тадқиқотдан сўнг кечаси ухлаш пайтида ёниқ турган чироқлар бир неча касалликларга сабаб бўлишини аниқладилар.\nТадқиқотчилар тунда уйқу пайтида танага ёруғлик тушиб туриши саратон, иммун тизимининг заифлашиши, эрта қариш ва бошқа бир қанча касалликларга сабаб бўлишини айтди.\nДемак, илмий ҳақиқат шуки, ухлаш пайтида чироқларни ўчириш лозим. Акс ҳолда танада турли касалликлар юзага келиши мумкин.\nОлимлар бу ҳақиқатни яқинда аниқладилар. Унгача кишиларда ухлаш пайтида чироқларни ўчирмасликнинг мияга салбий таъсири йўқ деган тушунча мавжуд эди. Лекин замонавий илм бунинг тескарисини айтмоқда.\nKalit so`zlar: ухлаш, чироқ\nmanzur.uz / 27.01.2021 120


Муштумзўр методист. Андижон ХТБ тизимида бўлаётган хунук воқеа – mulkdor.com\nMay 15 2019, 03:05 АхлоқЖамиятИнсон ҳуқуқлариКоррупцияМафкурамизМаънавиятМаъорифМаърифатТаълим-ТарбияЎзбекистонЯнгиликлар\n…2018 йилнинг октябрь ойида Андижон шаҳридаги 3-умумтаълим мактабининг 10-синфига янги ўқувчи қиз қабул қилинди. Она тили ва адабиёт ўқитувчиси Нилуфар Маматқулова ёш бўлганлиги учунми, устоз-шогирд ўртасида самимий, айтиш мумкинки бир қадар дўстона муносабат шаклланади. Ўқувчи бот-бот «Сизга ҳавас қиламан, мен ҳам сиздек ўқитувчи бўлсам қанийди!» дейишни канда қилмайдиган бўлди. Қиш кунларининг бирида ўзаро суҳбат чоғида у ўқитувчига оиласидаги муаммолардан безганини, ота-онаси уни кўпам тушунавермаслигини, уйдан қочиб кетмоқчи эканлигини айтади. Табиийки, бу ҳол Нилуфарни сергак торттиради. Бу ҳақда ўз вақтида синф раҳбарига хабар беради.\nЎша воқеанинг эртасигаёқ қизнинг отаси мактаб етиб келиб, бир кун аввал уйига борган икки ўқитувчининг дарс соатларини суриштира бошлади. Боз устига, йиғилиш чақиртириб, ҳамкасблари олдида уларни кечаги ҳолат такрорланмаслиги хусусида жиддий огоҳлантиради. Нилуфар қизнинг отасидан узр сўрайди! Маълум бўлишича, ота бўлмиш Андижон шаҳри халқ таълими бўлимида жисмоний тарбия методисти бўлиб ишлар экан. Фарзандининг тақдири учун куйинган икки ўқитувчини кўпчилик олдида кечирим сўратишининг қуввати ҳам шунда: у ХТБда ишайди-я….\nХўп, методист йигитнинг аризасида келтирилган иддаолар тасдиқландими? Йўқ-да. Буни ички ишлар бўлими томонидан Н.Маматқуловага берилган икки энли хат тасдиқлаб турибди: «Фуқаро … томонидан сизнинг ҳаракатларингиздан норози бўлиб ёзган аризаси бўйича Андижон шаҳар ИИО ФМБ 3-сон ИИБ ЖҚБ томонидан бир қатор терговга қадар текширув ҳаракатлари олиб борилганлигини ва текширув якунига кўра, Сизнинг ҳаракатларингизда жиноят аломатлари мавжуд эмаслигини хабар қиламиз».\nБоғча очиш йўлида сарсон бўлган аёлнинг сўнгги ...\nДилдора Мадаминова Андижон шаҳридаги 30-умумтаълим мактабида бошланғич синф ўқувчиларига таълим беради. Болаларга меҳри ўзгача. Нодавлат таълим муассасалари қуриш, фойдаланиш ...\nФарғонада 34 ёшли куёв ўз қайн акасини ҳаётига ...\nЖанжалга оилавий келишмовчиликлар учун куёвини “тарбиялаб” қўйиш учун қайн аканинг аралашуви сабаб бўлган. “Jahon.uz”нинг ишончли вакили томонидан қўлга киритилган суд ...\nАхлоқOctober 28 2019, 01:10


МУҲАББАТ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 6 Ноября 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Ноябрь » 6 » МУҲАББАТ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n2. Муҳаббат рамзи — атиргул.\n3. Уйланмаган йигит севгилиси билан учрашиш асносида миясидаги нейронлар занжири кучли босим остида қолади. Шунинг натижасида у аксар ҳолатларда нотўғри қарорлар қабул қилади.\n4. Кимдир кимнидир севиб қолса, миянинг тепа қисми допамин билан тўлади. Шундай манзара наркоманлар кокаин қабул қилган пайт ҳам кузатиларкан.\n5. Севиб қолган одам нуқул ширинликка, асосан шоколадга ўч бўлиб қолади.\n6. Муҳаббат «томири» номсиз бармоқда бўлади. Шу сабабли фақат шу бармоққа никоҳ узуги тақилади.\n7. Олимларнинг тадқиқ қилишича, қийинчилик маҳали бир-бирига кўнгил қўйган жуфтликларнинг муносабатлари бошқаларникига нисбатан мустаҳкам бўларкан.\n8. Севиб қолгач, йигитнинг кўриш қобилияти яхшиланади, қизнинг эса мияси аввалгидан тезроқ ишлай бошлайди.\n9. Жуфтликлар орасида романтика бир йилдан узоққа чўзилмайди. Негаки, мия бир йилдан кўп кучли босим остида ишлай олмайди.\n10. Дунёдаги жами аҳолининг 38 фоизи ҳеч қачон бировни сева олмайди ва бир умрлик жуфтини учратиш бахтидан маҳрум.\n11. Жуфтини қаттиқ севгувчилар организмида гормонлар миқдори керагидан кўпчиликни ташкил этади. Айнан улар севган инсоннинг қалбида рашк туйғусини пайдо қилади.\n12. Муҳаббатда ҳеч қачон баланс бўлмайди. Жуфтликнинг бири қалбидаги севги кучлироқ, иккинчиси қалбидаги севги кучсизроқ бўлади. Бу табиат қонунларидан бири экан.\n13. Йигит қизни бир неча дақиқа ичида қаттиқ севиб қолиши мумкин. Аммо қизнинг қаттиқ севиб қолиши учун кўпроқ вақт талаб қилинади.\n14. Одамлар никоҳ туфайлигина ҳаётда ўзларига қаттиқроқ ишонган ҳолда яшай бошлайди.\n15. Уйланган талаба имтиҳон топшириш палласида илгаригидек ҳаяжонланмайди.\n16. Муҳаббат билан боғлиқ кучли ҳис-туйғулар уч йилдан ортиқ давом этмайди. Бу туйғу организмдаги серотонин моддаси туфайли йўқликка юз тутади.\n17. Севги инсон организмининг барча ҳудудлари хотиржам тортишида муҳим аҳамиятга эга.\n18. Дўстликнинг муҳаббатга айланиш ҳолатлари жуда кам учрайди.\n19. Ҳар куни эрта тонгда жуфтидан бўса олувчи эркаклар бошқаларга қараганда кўпроқ умр кўраркан.\n20. Қалбида кучли муҳаббат туйғусини туйган одамнинг миясидаги 12 та ҳудуд баравар ишлай бошлайди.\n21. Агар муносабатларга нуқта қўйган одам ёлғиз қолган пайт собиқ жуфтининг суратига боқса, организмининг қаеридадир жисмонан оғриқ туяди.\n22. Олимлар олиб борган изланишлар шуни кўрсатдики, одам то ким биландир никоҳлангунга қадар қалбида жами 7 марта кучли муҳаббат туйғусини туйиши мумкин экан.\n23. Муҳаббат асаб ва қалбни тинчлантириш бўйича ҳар қандай антидепрессантдан ҳам кучлироқ экан.\n24. Романтикага бой муҳаббат якун топгачгина ҳақиқий мустаҳкам, ишончли, соф муҳаббат туғилади.\n25. Ҳеч кимни сева олмаслик ҳам хавфли хасталик саналади.\n26. Олимларнинг таъкидлашича, анор шарбати инсон қалбидаги муҳаббат туйғусини кучайтириш хусусиятига эга экан.\n27. Физиологик нуқтаи назардан қаралса, муҳаббат ҳам худди невроздек бир гап. Севиб қолишдан қўрқиш тиббиётда «Филофобия» деб аталади.\n28. Аёлларнинг қулоғи билан севишини психологлар амалда исботлашган.\nКатегория: BAXS - TORTISHUV / FIKR MULOHAZA | Ko'rganlar:: 10 | Добавил: www.horazm.net | Теги: #newsuz, #xabarlar, #Yangiliklar, #Yangilik, #uznews, #news, #новости, #habarlar, #ahborot | Рейтинг: 0.0/0


"Yolg‘izlik" китоби, Ulug‘bek Hamdam\nАдабиёт - кўнгил изҳори эмас, деган эди шеъриятимизнинг забардаст дарғаларидан бири Абдулла Орипов. Прозада ҳам бу таърифни келтириш ўринли. Гарчи адиб ўз асарида яшаса-да, аммо айтадиган сўзи, сўз замиридаги фалсафаси ўзидан ортиқ бўлмаса, у ўқувчига янгилик  беролмайди.\nЁлғизлик - бутун бошли қисса. Аммо унинг қаҳрамони  барча ўқувчи учун - Ёлғиз. Унинг исми, туриш-турмуши мақсади, келажаги Ёлғиз. Инсон ҳаётида Ёлғизликнинг  нечоғлик ўрни борлиги ва қудрати мутолаа жараёнида  ўқувчига юз очади.\n«Мен бахтли эмасман, мен бахтнинг ўзиман!» , деган таъкид билан ёзувчи ҳар бир китобхонни, керак бўлса турткилаб уйғотади...


«Анор» – ҳаваслар маскани — Ishonch Gazetasi\n«Анор» – ҳаваслар маскани\nБўстонлиқ туманида «Анор» болалар соғломлаштириш оромгоҳи фаолият бошлаши муносабати билан тадбир ташкил этилди.\nЎзбекистон касаба уюшмалари Федерациясига қарашли бўлган мазкур оромгоҳда жуда катта ҳажмда қурилиш ва ободонлаштириш ишлари амалга оширилган бўлиб, болаларнинг мазмунли ва мароқли дам олиши учун барча шарт-шароитлар кўзни қувонтирадиган даражада яратилган.\n– Оромгоҳимиз 200 ўринга мўлжалланган бўлиб, мавсум давомида 1000 нафар болани қабул қилиш имкониятига эга, – дейди оромгоҳ раҳбари Светлана Лехно. – Кўриб турганингиздек, оромгоҳда барча шарт-шароитлар аъло даражада. Болаларнинг хурсанд бўлаётганидан биз хурсандмиз.\nОромгоҳдаги 3 та болалар майдончаси, сузиш ҳавзаси, кутубхона ҳамда Маънавият ва маърифат хонаси замон талаблари асосида жиҳозланган. Кутубхона болалар учун мўлжалланган китоблар билан бойитилган. 50 ўринга мўлжалланган 4 та ётоқхона хоналарга бўлинган. Ҳар битта хонага 8, 12, 14 ва 16 нафардан бола жойлаштирилган. Турли спорт ва санъат тўгаракларига мўлжалланган хона ва майдончалар ҳам болаларни қизиқтирадиган даражада безатилган.\n– Уч нафар фарзандим шу оромгоҳда ҳордиқ чиқаряпти, – дейди Тошкент шаҳри Учтепа туманидан келган Мунира Ортиқхўжаева. – Оромгоҳнинг очилиши жуда қизиқарли ва ранг-баранг ўтди. Фарзандларим илгари бошқа оромгоҳларга ҳам боришган. Аммо «Анор»даги шарт-шароитлар мақташганича бор экан.\nОчиғи, тоғ бағридаги сўлим табиат қўйнида жойлашган ва барча қулайликларга эга бўлган замонавий кўринишдаги оромгоҳда дам олаётган болаларга бизнинг ҳам ҳавасимиз келди…


Ҳиндистондаги турнирда совриндор бўлган боксчиларимиз пул мукофотлари билан тақдирланди\n14 февраль, 2018, 13:05\nХабарингиз бор, жорий йилнинг 28 январ - 1 феврал кунлари бокс бўйича Ўзбекистон терма жамоаси аъзолари Ҳиндистоннинг Нью-Деҳли шаҳрида ўтказилган “Indian Open” халқаро турнирида муваффақиятли иштирок этиб қайтишган эди.\nУнда боксчиларимиз бешта олтин ва иккита кумуш медални қўлга киритиб, умумжамоа ҳисобида биринчи ўринни эгаллашди.\nЎзбекистон Республикаси Жисмоний тарбия ва спорт давлат қўмитаси, Миллий олимпия қўмитаси ва Бокс федерацияларининг таклифларини инобатга олиб “Indian Open” халқаро бокс мусобақасида муваффақиятли иштирок этган қуйидаги боксчилар тақдирландилар:\n52 кг: Худойназар Файзов (олтин медал) - 25 млн сўм;\n56 кг: Абдулҳай Шораҳматов (олтин медал) - 25 млн сўм;\n69 кг: Бобо-Усмон Ботуров (олтин медал) - 25 млн сўм;\n75 кг: Исроил Мадримов (олтин медал) - 25 млн сўм;\n+91 кг: Баҳодир Жалолов (олтин медал) - 25 млн сўм;\n64 кг: Иқбол Холдоров (кумуш медал) - 15 млн сўм;\n-91 кг: Санжар Турсунов (кумуш медал) - 15 млн сўм.\nШунингдек, бош мураббий Марат Қурбонов ва катта мураббий Тўлқин Қиличев 12 млн сўм пул мукофотлари билан тақдирланишди.\n- Сўнги 3-4 йил ичида боксчиларимиз халқаро майдонларда юқори натижаларни қайд этиб келишмоқда. Буларнинг барчаси президентимизнинг спортга қаратаётган эътиборининг самарасидир. Энди олдимизда Жакарта бўладиган халқаро турнир турибди. Бу мусобақага ҳам боксчиларни муносиб тайёрлаб, юртимиз байроғини баланд кўтаришга ҳаракат қиламиз, - дейди бош мураббий Марат Қурбонов.


Истанбулдаги тунги клубга ҳужум қилган ўзбекистонлик Абдулқодир Машарипов 1368 йилга қамалди\nИстанбулдаги Reina тунги клубида 2017 йилнинг 1 январига ўтар кечаси террор ҳужуми содир этган ўзбекистонлик Абдулқодир Машарипов 7 сентябрь куни Туркия суди ҳукми билан 40 йиллик умрбод қамоқ жазосига ҳукм қилинди. Унинг мазкур ҳукмга асосан жазо муддати 1368 йил қилиб белгиланди.\nМашарипов билан бирга яна 48 киши "террор гуруҳига аъзолик"да айбдор деб топилиб, турли муддатларга озодликдан маҳррум этилди. Айни пайтда суд террорга алоқадорликда айбланиб қўлга олинган 11 кишини оқлади.\nТурк матбуотининг ёзишича, суд ҳукумида Абдулқодир Машарипов “Конституцияга таҳдид қилиш” ва 39 кишини, жумладан, полициячи Бурак Йилдизни “қасддан ўлдириш”да айбдор деб топилди.\nБундан ташқари Машарипов “одам ўлдиришга ҳаракат қилиш” ва “рухсатномага эга бўлмай туриб қурол олиб юриш” моддалари асосида ҳам айбдор деб топилди ва 375 минг турк лираси миқдорида жаримага тортилди.\nСуд Машариповдан ташқари яна террорчиликда айбланган 48 кишига нисбатан ҳам ҳукм ўқиди.\nМашариповнинг қонуний никоҳдаги хотини Зарина Машарипова, “Абу Жиҳод” таҳаллусига эга бўлган Ясир Муҳаммад Салом Радаун ва яна 12 киши “террор ташкилотига аъзо бўлганлик”да айбли деб топилди ҳамда ҳар бири 12 йилданга қамалди.\nЯна уч судланувчи, жумладан, Машарипов билан бир хонадонда яшаган Тене Траор 7 йил 6 ойга, яна 23 кишининг ҳар бири 6 йил 3 ойданга озодликдан маҳрум қилинди. Уларнинг барчаси “террор ташкилоти аъзоси” сифатида айбдор деб топилди.\nСудланувчи Жалил Челик “террор ташкилотига аъзо бўлиш” ва “рухсатсиз қурол олиб юриш” айблови билан 16 йил 3 ойга кесилди.\nБундан ташқари суд яна 7 кишинининг ҳар бирини террор ташкилоти аъзоси сифатида 9 йилданга қамади.\nСуд Машарипов билан бирга судланаётган Ирфан Ташканнинг ишини алоҳида ажратиб кўриб чиқиш тўғрисида ажрим чиқарди. У билан бирга яна 16 киши судланади.\nСуд бир айбланувчини оқлади ва суд залидан озод қилди. Бундан ташқари суд Челил Челик ва Зарина Казанлаева исмли шахсларни қамоққа олиш ҳақида ҳукм чиқарди.\nТурк матбуотининг ёзишича, суд ҳукми билан жами 11 судланувчи оқланди.\nИстанбулдаги Reina тунги клубида 2017 йилнинг 1 январига ўтар кечаси террор ҳужуми содир этилган ва 39 киши ҳалок бўлган, 69 одам яраланган эди.\nҲужум учун масъулиятни “Ислом давлати” гуруҳи ўз зиммасига олган.\nҲужумни амалга оширганликда айбланиб Истанбулда ўзбекистонлик Абдулқодир Машарипов қўлга олинганди.


Инвестор Тошкент ҳокимини ўзини қурилиш бозоридан сиқиб чиқараëтганликда айбламоқда « Ўзбекистон Халқ Ҳаракати\n28 March 2019 - 14:31\n“Озодлик” радиосининг хабар беришича, 28 март куни Фуқаролик ишлари бўйича Мирзо Улуғбек туманлараро судида тошкентлик инвестор Муҳаммадбобур Хўжаев қурдирган яна иккита уй тақдири кўриб чиқилади – туман ҳокимлиги 600 одам яшаëтган иккита уч қаватли уйни ноқонуний қурилган деган иддао билан бузишни сўрамоқда.\n– Бу уйларга 600 одам кўчиб кирган¸ ҳозир уларни кўчага ҳайдаб¸ уйларни бузишмоқчи. Бу уйлар шаҳарсозлик қоидаларига мос равишда қурилган. Ер¸ лойиҳалаштириш ва қурилиш билан боғлиқ ҳамма ҳужжатларим бор¸ ҳаммаси қонуний¸ ҳаммасига давлат идоралари қўл қўйган¸ тасдиқлаган. Лекин ҳеч ким бунга қарамаяпти. Мақсад¸ бу уйларни бузиш! Ҳокимият¸ прокуратура ва суд ана шу мақсад учун тил бириктириб бирга ишлаяпти¸ дейди Озодлик билан суҳбатда Муҳаммадбобур Хўжаев.\n– Шахсан бош вазир Арипов ва Тошкент ҳокими Ортиқхўжаевнинг машина ичидан кўрсатиб¸ мана шу уй йўқотилсин¸ деган оғзаки фармонини бажаришда пулини бериб¸ бу уйга кириб яшаëтган одамларни судсиз ташқарига чиқараяпти булар. Бу бир. Иккинчиси¸ суд ва унгача бўлган процессларда Муҳаммадбобур ва унинг қурувчиларига ҳам прокуратура¸ ҳам суд тизими томонидан бевосита тазйиқ кўрсатилаяпти ва бу бизни хавотирга солаяпти¸ дейди ҳуқуқшунос Ғаниев.\n– Бизга ноқонуний ëки ўзини тартиб-қоидаси билан қурилмаган уйларни бузиш ҳақида ГлавАПУ(Тошкент архитектура ва қурилиш бош бошқармаси назарда тутилмоқда – таҳр.) ëки қурилиш бўлими текшириб¸ хулоса беради. Бизнинг туманда фақат Хўжаев қурдирган олтита уй эмас¸ балки жуда кўп бошқа уйлар ҳам бузишга берилган. Улар ичида хусусий хонадонлар ҳам¸ кўп қаватли уйлар ҳам бор¸ деди Иргашев.\n– Ҳозирги тартиб-қоидага кўра¸ қурилишларни ҳокимият расмийлаштирмайди¸ бу Ягона дарча орқали ўтилади. Бу спорний масала бўлгани учун¸ фақат суд орқали ҳал қилинадиган бўлаяпти¸ деди Озодлик ҳоким Шавкатбек Иргашев.\n– Тошкентда энг арзон ва сифатли уй-жойни мен қурдираяпман. Discover Invest, Murad Buildings уч хонали уйнинг фақат деворини 150 минг долларга таклиф қилаëтган бўлса¸ мен уч хонали уйни¸ ремонти билан¸ кўчиб яшашга таппа-тайëр қилиб¸ 30 минг долларга сотаяпман. Бу квартираларга харидор жуда кўп. Мен номларини айтган Тошкентдаги энг йирик девелоперлик ширкатлари¸ билишимча¸ шаҳар ҳокими Жаҳонгир Ортиқхжаевга қарашли¸ ëки у билан шерикликда ишлайди. Булар уй-жой бозорини монополия қилиб¸ менга ўхшаган рақобатчиларни сиқиб чиқаришаяпти. Бор гап шу¸ дейди Муҳаммадбобур Хўжаев.\n“Иш судда¸ ҳозир маълумот берсак¸ судга босим ўтказаётган ёки халақит қилаётган бўламиз”¸ деган ëзма жавоб келди матбуот хизматидан.\n– Судлар ҳалиям тепадан¸ бу ишда¸ ҳоким Ортиқхўжаев берган оғзаки буйруққа муҳр босиб¸ юзлаб оилани кўчага ҳайдаш¸ сармоядорни синдириш ҳақида қарор чиқарса¸ бу жуда хавотирли воқеа бўлади. Мен эртага Брюсселда Ўзбекистондаги инсон ҳақлари ҳақида ЕИ расмийларига гапириб бераман. Шубҳасиз¸ ўзбекистонлик инвесторнинг тақдири хориждаги потенциал инвесторларга ҳам қизиқ ва мен бу маҳкамани¸ албатта¸ бу суҳбатларда кўтараман¸ дейди Ғаниев.\n– Ҳозир судлар мустақил ишлаяпти. Ҳокимлик берган анча-мунча даъво аризаларини қондирмасдан¸ одамларга компенсация тўлаш ва бошқа-бошқа қарорлар чиқаришаяпти. Хўжаев масаласида ҳам¸ адолатли ҳукм чиқади¸ албатта¸ деди Иргашев.\n– Ҳокимлик¸ суд ва прокуратурадаги мулозимлар¸ Ортиқхўжаев ҳаммасига босим қилиб¸ бу ишларни ҳокимлик¸ яъни ўзи фойдасига ҳал қилишни буюрганини менга очиқ айтишди. Суднинг нима қарор чиқариши олдиндан аниқ. Чунки ҳозир Ортиқхўжаевнинг гапини икки қиладиган деярли топилмайди. Сабаби¸ президентга яқин ҳоким¸ дейди Хўжаев.


Депутатман, дейишга ийманаман...\n13:44 / 10.05.2019\n“Жомбой тонги” газетаси муҳаррири Исомиддин Пўлатов туман кенгаши депутатлари фаолиятига назар ташлаб, Facebook’да пост қолдирди. Қуйида унинг матни бироз қисқартирилган ҳолда келтирилади.\n“Бу битикни ёзишга олти ойдан кам тайёрланмадим. Аммо одатдагидек, материал тўплаш учун эмас. Қандайдир жараённи ҳам кутганим йўқ. Рости, ёзишга қўрқдим (ҳозир ҳам қўрқиб турибман). Тан олиш, иқрор бўлиш жуда оғир.\nТуман кенгаши депутатиман.\nКелинг, қисқача шу ҳақда.\nТуман кенгашида бўшаб қолган ўринга номзодимни таклиф этишди. Аниқроғи, сайловнинг бир ҳафта нари-берисида. Руҳий тайёр эмасдим, депутатнинг ваколати, мажбуриятини билишга, ҳис этишгаям улгурмадим. Шунчалик тез депутатга айландимки, англамай қолдим. Мени ким сайлади, нега сайлади, ҳозиргача тушунмайман.\nЎйлайманки, тумандаги бир ташкилот раҳбари эканим, газетада муҳаррирлигим депутат бўлишга лойиқлигимни билдирмайди. Бундай бўлмаслиги керак. Одамнинг лавозими сайловларда роль ўйнаши тарафдори эмасман.\nРости, дастлабки сессияларда қатнашганимда кун тартибига қўйилган масалаларни ўқиб, бу қарорларни депутатлар тасдиқлашини англаганимда, суюнганман.\nАммо тушундимки, баъзан “овозга қўяман” деган каломга “қаршиман”, “эътирозим бор” деёлмай қоларкансиз. Чунки ёнингизда кўтарилган “30 та қўл” бунга йўл қўймайди. Уларга қўшилиб оққанингизни билмай қоласиз. Савол берсангиз, энсақотишлар, зардали нигоҳлар таъқибида қоласиз. Чунки бошқаларнинг вақтини олаётган бўласиз (!). Сессиянинг тезроқ тугашини кутаётган айрим сафдошларингизга ёқмайсиз. Бунинг ошкора ва яширин белгилари сизга ўша заҳоти маълум бўлади.\nҚанчалик даҳшат-а! Депутат сессиянинг тугашини, англанмаган масаланинг тезроқ ёпилишини кутса! Шундан кейин ҳам депутат бўлишга ҳавас қолади, дейсизми?\nОчиғи, бирор ўзим тушунмаган, ишонмаган масалани тасдиқлаш сўралганда, ичимдан қиринди ўтади. Баъзан қўл кўтармай қўяман. Буям аслида виждонни овутиб қўйиш учун. Ҳарқалай, олқишламадим-ку, деб ўзимни юпатиш учун.\nСессияларда ўнлаб масалаларнинг икки-уч соатда кўрилиши бу алоҳида мавзу. Ҳуқуқ тартибот органлари раҳбарларининг ҳисоб бермайдиган қуруқ ҳисоботи, ахбороти ҳам “ёпиқ мавзу” бўлмаслиги керак, албатта.\nИжтимоий тармоқларда энг қуруқ, текинхўр, иккиюзламачи тоифа ҳақида гап кетса, депутатларни ҳам тилга оладиган бўлишди.\nЯқинда ўзим сайланган ҳудуддан бир амаки юзимга қараб, “Сиз депутатимиз эканлигингизни энди билдим. Тез-тез келиб турсангиз бўлмайдими?” деди. Қанийди, шундай пайтда ер ёрилса, кириб кетсангиз. Яхшиям, шу атрофдаги танишимиз “Бу киши газета муҳаррири. Буларнинг иши ҳам депутатнинг ваколатларига яқин туради. Битта бизнинг ҳудуд эмас, туманнинг муаммоларини кўтариб чиқишяпти-ку” деди. Мени танимаган “сайловчим” бу жавобга қониқдими, йўқми, бу менга қоронғи. Аммо ўзимдан ўзим қониқмадим, қониқмаяпман.\nСаволлар уюлиб келади. ХЎШ, ДЕПУТАТ БЎЛИБ НИМА ҚИЛДИМ? Қарға “қағ” этганда чиқарадиган депутатлик сўровим кимга керак? Бу билан нима ўзгаряпти? Журналист сифатида биз кўтарган муаммоларга келгани каби қуруқ жавоб хатлар одамларга нон-ош берадими? Яшашини яхшилайдими? Сайланган ҳудудимда йилда тўрт марта қандайдир йиғилишда қатнашиб, ўзимча одамларни эшитган бўлиб, айрим ҳолатда ижтимоий ўрганишларда иштирок этишим мени депутат қилиб қўядими? Маҳаллада қанча одамни танийман? Қанча одам мени танийди? Афсуски, ўзимга берадиган саволларим тобора оғирлашиб бораверади...\nБу тизим ўзгариши лозим. Аввало, бўлажак депутатдан “Сен шуни хоҳлайсанми? Бу ишни эплашга кўзинг етадими? Соҳага оид қонунлардан қанчалик хабардорсан?” деб сўраш керак. Депутат халқнинг ўзидан чиқсин. Том маънода одамларнинг вакили бўлсин. Лавозим, амал талаб қилиш шарт эмас. (ЁЗИЛМАГАН, АММО ҚАТТИҚ ИШЛАЙДИГАН ҚОИДАЛАРНИ НАЗАРДА ТУТЯПМАН). У қонун билан ишласин. Унинг сўровига жавоб бермайдиган, беписанд, масалага юзаки қарайдиган, “гапни айлантирадиган” ташкилот раҳбарининг жавобгарлиги кучайтирилсин. Яхши маънода депутатдан ҳайиқишни ўрганайлик. У халқнинг кўзгусига айлансин. (Депутат ойлик олсин, рағбатлантирилсин). Нега “рағбат” деяпман? Айримлар депутат бу рутба ортидан бойлик орттиряпти ёки молиявий таъминоти зўр бўлса керак, деб ўйлайди. Амалда уларнинг аксарида эшак араваям йўқ.\nИқрор бўлишдан оғири йўқ. Бу жараёнга осонликча келиб бўлмас экан. Оғир уятни ҳис этаркан, киши.\nАММО ЎЗИНГДАН УЯЛИШНИ БАС ҚИЛИШ УЧУН ҲАМ ОДАМГА ИҚРОР КЕРАК.\nХуллас, депутатман дейишга ийманаман!»\n02:03 / 24.08.2019\n15:08 / 09.08.2019\n1600дан зиёд тез ёрдам машинаси ҳайдовчилари чақирув давомида тезликни оширгани учун жаримага тортилган\n09:34 / 05.08.2019\nҲар бир депутат фаолиятини тўхтатган тадбиркорлар тақдири билан қизиқади - Қонунчилик палатаси


Икки қуённи қувиб: АҚШ ўз омборларини Россия нефти билан тўлдириб олмоқда - 31.03.2021, Sputnik Ўзбекистон\nТОШКЕНТ, 31 мар — Sputnik. Москва билан муносабатлар ёмонлашиб, “Шимолий оқим-2” туфайли Европага босим кучайиб бораётган бир вақтда, Америка Россиядан сотиб\nТОШКЕНТ, 31 мар — Sputnik. Москва билан муносабатлар ёмонлашиб, “Шимолий оқим-2” туфайли Европага босим кучайиб бораётган бир вақтда, Америка Россиядан сотиб олинаётган нефт ҳажмини кескин оширди. Хўш, АҚШ нега бошқаларни Россия билан ишлашдан чеклаб, лукин ўзи омборларини Россия нефтига тўлдириб олмоқда?Импорт оширилдиЎтган йилда АҚШга Россиядан нефт импорти 3,5 фоизга ошиб, сўнгги 9 йилда кузатилган кўрсатчиқларнинг максимал нуқтасига етди, деб хабар қилди АҚШ энергетика вазирлиги. Айни дамда эса Россия АҚШга нефт етказиб берувчи иккинчи давлатга айланди. Саудия Арабистони эса бозорда мувозанатни сақлаш учун экспорт ҳажмини кескин камайтирган. 2020 йилда АҚШ Россиядан суткасига ўртача 538 биррел нефт олди. Саудия Арабистонидан эса – 522 минг баррел. Нефтни асосан Valero (55 млн баррел) ва Exxon (50 млн баррел) каби энг йирик харидорлар сотиб олган. Бошқа оладиган жой йўқ Россия ва Америка нефтни қайта ишлаш заводлари Доналд Трамп туфайли Венесуэла нефтидан маҳрум бўлганидан сўнг 2019 йилдан бошлаб Petroleos de Venezuela S. A. Компанияси томонидан етказиб берилаётган нефт маҳсулотлари занжири узилиб қолган эди. Айниқса Мексика бўғозида жойлашган нефтни қайта ишлаш заводлари энг оғир аҳволга тушиб қолишди. Улар орасида Citgo Petroleum, Valero Energy ва Chevron заводлари бор. Америка Россиядан нефт хом-ашёсини эмас бензин ишлаб чиқаришда керак бўладиган мазут сотиб олади. “Венесуэла нефтидан маҳрум бўлиб, ОПЕК томонидан хом-ашё нархини қимматлаштиришга дуч келган АҚШ, Россия мазутининг асосий харидорига айланди”, - дейди Ади Имсирович, Оксфорд энергетика изланшлари институти илмий ходими. ОПЕК томонидан нефт қазиб олиш ҳажмини қисқартириш - вазиятни янада мураккаблаштирди. Статистик маълмуотларга кўра, ҳозир Судия Арабистони АҚШга 1985 йилдан буён энг кам миқдорда нефт етказиб бермоқда. Бундай вазиятда Россия мазути Америка нефт заводларини иш билан таъминлаб турибди. Cланец нефти можароси Сланец нефти соҳаси пандемия оқибатидан ҳам жиддий зарар кўрди. Олдин АҚШда 13 миллион баррел нефт қазиб олинса, ҳозир – 11 млн.га тушиб қолган. Энергия ташувчиларга бўлган талаб кескин камайиб кетиши оқибатида, уларга талаб кескин камайди ва компаниялар ишни тўхтатишга мажбур бўлишди. 150га яқин сланец нефти ишлаб чиқарувчилари банкротликка учради. Биринчи навбатда булар пандемиядан олдин ҳам қарзлари кўп бўлган корхоналар бўлди. Уолл—стрит 2018 йилда сленец нефти ишлаб чиқарувчиларига қизиқишни йўқотган эди. Сармоядорлар фикрига кўра ушбу лойиҳалар фойда келтирмайди ва аксарият лойиҳалар ўзини оқламайди. 2020 йилда Халқаро энергетика агентларига кўра, пандемия туфайли уларнинг миқдори 2 баравар камайди - до 45 млн. доллар.EIA хулосасига кўра, март ойида сланец қазиб олиш дунёда суткасига 7,5 б млню баллер бўлиши кутилмоқда. Дунёдаги мавжуд нефт қазиб олиш майдонларининг 7тадан 6 қисмида ана шундай вазият - Анадарко, Баккен, Найобрара, Игл-Форд, Берман, Гейнсвилл ва Аппалачи.Fitch прогнозига кўра, сланец нефти соҳасида ҳали 1-3 йил давомида талаб қисқаришда давом этади. Ишлаб чиқарувчилар харажатларни оптималлаштириш ва сармояларни қайтариб олишни ошириш ҳақида ўйламоқда. Сланец соҳаси ҳали яна 2-3 йил давомида олдинги ҳолатларига қайтмайди. Ғалати ҳолат Шундай қилиб АҚШ, кулгули ҳолатга тушиб қолган: АҚШнинг давлат энергетика курси Россияга қарши қаратилган бўлса-да, Россия нефтига қарамлиги кун сайин ортиб бормоқда, деб ёзади Bloomberg. Бир томондан Вашингтон, ўз газини сотиш мақсадида жону-жаҳди билан Европани “Шимолий оқим-2”дан воз кечишга ундамоқда. Иккинчи томондан эса – Америка нефтни қайта ишлаш заводлари Россия нефтини ҳар қачонгидан кўпроқ сотиб олмоқда. Техас штатидаги Бейтаун нефт заводлари яқинида турган нефт танкерлари ташқи кўринишидан Хьюстон канали бўйлаб сузаётган бошқа ўнлаб танкерлар билан бир хил бўлса-да, бир катта фарқи бор: уларнинг трюмларида Россия нефти сақланмоқда, - дейди таҳлилий агентлик.Россия АҚШга нефт етказиб берувчи янги давлатга айланиш йўли, Кремльнинг муваффақиятли бозор уқуви ва Вашингтоннинг қарама-қарши сиёсатини ўз фойдасига айлантириш қобилияти билан қурилган, - деб хулоса қилади Bloomberg.Ваҳоланки, бир вақтлар эса Трамп АҚШ энергетик юксак давлатга айлангани ва бошқа душман давлатларга муҳтож эмаслиги билан мақтанган эди, - дейди Хьюстондаги Бейкер иститути таҳлилчиси Марк Финли. Вашингтоннинг ўзи ушбу вазиятга ҳеч қандай изоҳ бераётгани йўқ. Лекин Россиядан нефт импорти миқдори ошиб бораётгани АҚШнинг энергетик мустақиллиги амалга ошмаганидан яққол дарак беради.\n17:47 31.03.2021 (янгиланди: 15:50 01.04.2021)\n© Sputnik / СтрингерТанкер Механик Чеботарев\nАҚШ нега бошқаларга Россия билан ишлашнни таъқиқлаб, ўзи эса омборларини Россия нефтига тўлдириб олмоқда?\nТОШКЕНТ, 31 мар — Sputnik. Москва билан муносабатлар ёмонлашиб, “Шимолий оқим-2” туфайли Европага босим кучайиб бораётган бир вақтда, Америка Россиядан сотиб олинаётган нефт ҳажмини кескин оширди.\nХўш, АҚШ нега бошқаларни Россия билан ишлашдан чеклаб, лукин ўзи омборларини Россия нефтига тўлдириб олмоқда?\nЎтган йилда АҚШга Россиядан нефт импорти 3,5 фоизга ошиб, сўнгги 9 йилда кузатилган кўрсатчиқларнинг максимал нуқтасига етди, деб хабар қилди АҚШ энергетика вазирлиги. Айни дамда эса Россия АҚШга нефт етказиб берувчи иккинчи давлатга айланди. Саудия Арабистони эса бозорда мувозанатни сақлаш учун экспорт ҳажмини кескин камайтирган.\n2020 йилда АҚШ Россиядан суткасига ўртача 538 биррел нефт олди. Саудия Арабистонидан эса – 522 минг баррел. Нефтни асосан Valero (55 млн баррел) ва Exxon (50 млн баррел) каби энг йирик харидорлар сотиб олган.\nБошқа оладиган жой йўқ\nРоссия ва Америка нефтни қайта ишлаш заводлари Доналд Трамп туфайли Венесуэла нефтидан маҳрум бўлганидан сўнг 2019 йилдан бошлаб Petroleos de Venezuela S. A. Компанияси томонидан етказиб берилаётган нефт маҳсулотлари занжири узилиб қолган эди.\n6 Апрел 2020, 21:25\nАйниқса Мексика бўғозида жойлашган нефтни қайта ишлаш заводлари энг оғир аҳволга тушиб қолишди. Улар орасида Citgo Petroleum, Valero Energy ва Chevron заводлари бор.\nАмерика Россиядан нефт хом-ашёсини эмас бензин ишлаб чиқаришда керак бўладиган мазут сотиб олади.\n“Венесуэла нефтидан маҳрум бўлиб, ОПЕК томонидан хом-ашё нархини қимматлаштиришга дуч келган АҚШ, Россия мазутининг асосий харидорига айланди”, - дейди Ади Имсирович, Оксфорд энергетика изланшлари институти илмий ходими.\nОПЕК томонидан нефт қазиб олиш ҳажмини қисқартириш - вазиятни янада мураккаблаштирди. Статистик маълмуотларга кўра, ҳозир Судия Арабистони АҚШга 1985 йилдан буён энг кам миқдорда нефт етказиб бермоқда. Бундай вазиятда Россия мазути Америка нефт заводларини иш билан таъминлаб турибди.\nCланец нефти можароси\nСланец нефти соҳаси пандемия оқибатидан ҳам жиддий зарар кўрди. Олдин АҚШда 13 миллион баррел нефт қазиб олинса, ҳозир – 11 млн.га тушиб қолган.\n15 Октябр 2020, 16:08\nЭнергия ташувчиларга бўлган талаб кескин камайиб кетиши оқибатида, уларга талаб кескин камайди ва компаниялар ишни тўхтатишга мажбур бўлишди. 150га яқин сланец нефти ишлаб чиқарувчилари банкротликка учради.\nБиринчи навбатда булар пандемиядан олдин ҳам қарзлари кўп бўлган корхоналар бўлди. Уолл—стрит 2018 йилда сленец нефти ишлаб чиқарувчиларига қизиқишни йўқотган эди. Сармоядорлар фикрига кўра ушбу лойиҳалар фойда келтирмайди ва аксарият лойиҳалар ўзини оқламайди.\n2020 йилда Халқаро энергетика агентларига кўра, пандемия туфайли уларнинг миқдори 2 баравар камайди - до 45 млн. доллар.\nEIA хулосасига кўра, март ойида сланец қазиб олиш дунёда суткасига 7,5 б млню баллер бўлиши кутилмоқда. Дунёдаги мавжуд нефт қазиб олиш майдонларининг 7тадан 6 қисмида ана шундай вазият - Анадарко, Баккен, Найобрара, Игл-Форд, Берман, Гейнсвилл ва Аппалачи.\nFitch прогнозига кўра, сланец нефти соҳасида ҳали 1-3 йил давомида талаб қисқаришда давом этади. Ишлаб чиқарувчилар харажатларни оптималлаштириш ва сармояларни қайтариб олишни ошириш ҳақида ўйламоқда. Сланец соҳаси ҳали яна 2-3 йил давомида олдинги ҳолатларига қайтмайди.\nШундай қилиб АҚШ, кулгули ҳолатга тушиб қолган: АҚШнинг давлат энергетика курси Россияга қарши қаратилган бўлса-да, Россия нефтига қарамлиги кун сайин ортиб бормоқда, деб ёзади Bloomberg.\n"Улкан азоб-уқубатлар": Сланец саноати эркин қулашда\n30 Март 2020, 19:24\nБир томондан Вашингтон, ўз газини сотиш мақсадида жону-жаҳди билан Европани “Шимолий оқим-2”дан воз кечишга ундамоқда. Иккинчи томондан эса – Америка нефтни қайта ишлаш заводлари Россия нефтини ҳар қачонгидан кўпроқ сотиб олмоқда.\nТехас штатидаги Бейтаун нефт заводлари яқинида турган нефт танкерлари ташқи кўринишидан Хьюстон канали бўйлаб сузаётган бошқа ўнлаб танкерлар билан бир хил бўлса-да, бир катта фарқи бор: уларнинг трюмларида Россия нефти сақланмоқда, - дейди таҳлилий агентлик.\nРоссия АҚШга нефт етказиб берувчи янги давлатга айланиш йўли, Кремльнинг муваффақиятли бозор уқуви ва Вашингтоннинг қарама-қарши сиёсатини ўз фойдасига айлантириш қобилияти билан қурилган, - деб хулоса қилади Bloomberg.\nВаҳоланки, бир вақтлар эса Трамп АҚШ энергетик юксак давлатга айлангани ва бошқа душман давлатларга муҳтож эмаслиги билан мақтанган эди, - дейди Хьюстондаги Бейкер иститути таҳлилчиси Марк Финли.\nВашингтоннинг ўзи ушбу вазиятга ҳеч қандай изоҳ бераётгани йўқ. Лекин Россиядан нефт импорти миқдори ошиб бораётгани АҚШнинг энергетик мустақиллиги амалга ошмаганидан яққол дарак беради.


Рақс, куй-қўшиқ, романтика — Диёрбакрдаги Дижле кўприги ҳақида (ФОТОГАЛЕРЕЯ)\nДиярбакирга саёҳат вақтида эътиборимизни тортган жойлардан бири — Дижле кўпригидир.\nБу кўприк Марвонийлар сулоласи даврида бу қисмларда қурилган, қурилиши 1065 йилда якунланган. Aйни пайтда Дижле кўприги яхши ҳолатда, узунлиги 178 метр, ўн поғонали. У орқали транспорт воситалари ҳаракати фақат 2009 йилда тўхтатилган.\nБу жой "На Gözlü Köprü" / "Pira Dehderî" (сўзма-сўз: ўн аркали кўприк) деб ҳам аталади. У Силвандан Диярбакирга борадиган йўлда бўлгани учун Силван кўприги деб ҳам аталади.\nAфсонага кўра, кўприк Санкарнинг ўғли меъмор Убайд томонидан 1065 йилда қурилган, бу кўприкнинг жанубий жабҳасидаги ёзувда куфий ёзувидаги икки қаторда кўрсатилган.\nКўприк шаҳарнинг жанубида, Мардинкапи / Deriyê Mêrdînê (сўзма-сўз: Мардин дарвозаси) дан 3 км ташқарида жойлашган. Бу кўприк Диярбакир шаҳрига энг яқин жойлашган.\nҚора вулқон тошидан қурилган кўприкнинг кенглиги 5,60 метр, баъзи жойларда бироз кўпроқ ёки камроқ. Ўнта камарнинг энг каттасининг узунлиги 14,70 м.\nТарихий ўзига хослиги туфайли, 2009 йил ноябрь ойида Марванийлар кўприги ёки дастлаб Бағивар кўприги қурилганидан кейин кўприкда автомобиллар ҳаракати тўхтатилганди. Янги кўприк 1 км га яқин қурилди (0,62 миля). Дижле кўпригидан жанубда, эски кўприкнинг манзарасини бузмаслик учун етарлича узоқда.\nКўприкка яқинлашар эканман, мени бошқача бир таассуротлар чулғаб олди. Бир четда мусиқа, куй-қўшиқ янграяпти, йўловчилар эса гоҳ томоша қилишади, гоҳ ўйнашади, завқ билан томоша қилишади. Мени қувонтиргани, кўприк устида ҳар куни ана шундай ўйин-кулги бўларкан. Ҳатто кейинги гал ёмғирли об-ҳавода келганимда ҳам кўприк устида ўша манзарага кўзим тушди — қўшиқ янграяпти, одамлар рақсга тушяпти.\nКўприк тугаган жойда, кўприк остидан оқадиган дарё қирғоғида эса ажойиб жой қилинган. У ерда сайёҳлар бемалол тоза ҳаво қўйнида бемалол ҳордиқ чиқаришлари мумкин.\nБу ерда об-ҳаво бироз ноодатийроқ: ҳаво илиқ, совуқ иқлим кам кузатилади. Мисол учун, Диёрбакрда сўнгги 40 йил ичида энг совуқ об-ҳаво фақат ўтган йили кузатилган.\nКиритилди: 20:52 08.05.2022. Ўқилди: 2492 марта. Фикрлар сони: 1 та.\nЛатвия мактабларида “халқ душманлари” аниқланмоқда


АҚШнинг кўпгина шататларида кузатувчиларнинг сайлов участкаларига киришига рухсат этилмади\nАҚШдаги Президентлик сайловларини кўплаб хорижий ташкилотлар вакиллари кузатяпти. Бироқ кўпгина шататларда кузатувчиларнинг сайлов участкаларига киришига рухсат этилмади. Чунки сайловларни бевосита кузатиш имконияти АҚШ Давлат департаменти таклифига кўра мамлакатга келган Европада хавфсизлик ва ҳамкорлик ташкилоти каби расмий кузатувчиларга берилган.\nБеларуснинг АҚШдаги дипломатларига президентлик сайловларида кузатувчи сифатида қатнашишга рухсат берилмади. Шу сабабли Беларус Ташқи ишлар вазирлиги АҚШнинг Минскдаги элчисига расмий шикоят мактубини топширди.\nБеларус Ташқи Ишлар вазирлиги расмийларига кўра, Беларус элчихонаси беларуслик дипломатлар Вашингтон атрофида жойлашган бир неча штатдаги сайлов участкаларида овоз бериш жараёнини кузатмоқчи бўлиб АҚШ ҳукуматига шу масалада мурожаат қилган. Лекин АҚШ ҳукумати Беларус дипломатларига фақат Виржиния штатидаги атиги икки участкага узоғи билан 10 дақиқага киришларига рухсат берган.\nАҚШ Давлат Департаменти матбуот вакили Стив Пайк Беларус расмийлари эътирозлари нотўғри тушунча, яъни, АҚШдаги президентлик сайловларига кузатувчилар киритилмаяпти, деган фикр пайдо қилаётганини айтади. АҚШ расмийсига кўра, одатда ҳар бир сайлов участкасида президентликка номзодлар вакиллари овоз бериш жараёнини диққат билан кузатиб боради. Айни пайтда, Давлат Департаменти вакилига кўра, сайловларга Европада хавфсизлик ва ҳамкорлик ташкилоти кузатувчиларини таклиф қилиш орқали АҚШ ҳукумати эркин ва адолатли сайловлар ўтказиш тўғрисидаги халқаро талабларни бажарган.\nСайловларда расмий равишда қатнашаётган, яъни, Америка ҳукумати таклиф этган кузатувчилар сайлов участкаларига боришлари мумкин. Улар агар бирор участкада камчиликка йўл қўйилса, маҳаллий сайлов қўмиталарирасмийларига шикоят ёзишлари мумкин.\nАйни пайтда, АҚШнинг кўпгина штатларида норасмий хорижий кузатувчиларнинг сайлов участкаларидан камида 90 метр нарида бўлишлари талаб этилади.\nЕвропада хавфсизлик ва ҳамкорлик ташкилотининг АҚШдаги кузатувчилар гуруҳи матбуот вакили Урдур Гуннарсдоттирга кўра, айрим кузатувчиларнинг сайлов участкаларига киришга рухсат этилиши, бошқаларига рухсат берилмаслигини қабул қилиб бўлмайдиган холат, деб баҳолади.\nГуннарсдоттирга кўра, кўплаб кузатувчилар сайловларни бевосита кузата олмаганига турли штатларда сайловларга оид турлича қонунлар мавжудлиги ва бюрократия сабаб бўлган.\nГуннарсдоттир кузатувчилар шикоятларини 50та штатда сайловлар турли қонунлар асосида ўтказилиши билан изоҳлайди:\n”Сайловларни кузатиш учун штат ёки вилоят даражасида аккредитациядан ўтиш ҳар доим ҳам осон бўлмайди. Бу жараён Европадагидан тубдан фарқ қилади. Бу жуда мураккаб жараён, яъни, сайловни кузатиш учун сиз Европа давлатларидаги сингари фақат бир марта эмас, билмадим неча марта мурожаат қилишингиз керак бўлади. Эллик марта. Мен ҳар бир штатга бир мартадан ва яна айрим сайлов участкаларига мурожаат қилишингизга тўғри келади “ - дейди Европада хавфсизлик ва ҳамкорлик ташкилоти расмийси.\nСан Франциско шаҳрида жойлашган “Global Exchange” номли инсон ҳуқуқлари ташкилоти сайловларни кузатиш учун 20 нафар тажрибали хорижий кузатувчини таклиф қилган.\nАйни пайтда, таниқли америкалик кинорежиссёр Майкл Мур президентлик сайловлари жараёнида қонунбузарлик бўлган-бўлмаганини кузатган.\nҚизғин мунозараларга сабаб бўлган “Фарангейт 9/11” номли хужжатли филм муаллифи Мур Флорида ва Охайо штатларига бир минг икки юз нафар профессионал ва хаваскор фотографни жўнатган. Улар сайлов жараёнини суратга олган. Чунки айнан шу икки штатда сайлов қонунлари бузилиши мумкинлиги ҳақида хавотирлар бор эди. Мурга кўра, агар бирон шахс овоз бериш тартибини бузса, фото ва видеокамералар буни далил сифатида суратга туширади.


Ўқитувчилик – шарафли ва машаққатли касб. Ҳар биримизга меҳр билан ҳарф танитган, илк марта ёзишни, ўқишни ўргатган, сабр-тоқат, матонат билан саводимизни чиқарган у\nНавоий шахар хокимлиги расмий сайти » Navoiy shahri » КАСБИДАН БАХТ ТОПИБ...\nКАСБИДАН БАХТ ТОПИБ...\n03-10-2017 14:51 Navoiy shahri, Yangiliklar\nЎқитувчилик – шарафли ва машаққатли касб. Ҳар биримизга меҳр билан ҳарф танитган, илк марта ёзишни, ўқишни ўргатган, сабр-тоқат, матонат билан саводимизни чиқарган устозларимиз биз учун бебаҳо хазинадир.\nНавоий техника-иқтисодиёт касб-ҳунар коллежи физика фани ўқитувчиси Гулчеҳра Аллаберганова ҳам шундай жонкуяр, фидойи ва қалби дарё ўқитувчилардан бири. У 1992 йилда Самарқанд давлат университетининг физика факультетини тугаллаб, илк фаолиятини Бухоро вилояти Вобкент туманидаги 31-мактабда бошлаган. Умрини ёш авлод таълим-тарбиясига бағишлаётган Г. Аллаберганова 26 йилдирки, физика фанидан ўқувчиларига сабоқ бериб келмоқда. Муаллима ҳар бир дарсга пухта тайёргарлик кўради. Ўқувчиларининг фанни тез ва пухта ўрганишлари учун янги педагогик технологиялардан самарали фойдаланади.\n– Ўқитувчилар оиласида улғайганман, – дейди Гулчеҳра опа. – Мактабда ўқиб юрган вақтларим дарс тайёрлашимга ота-онам ёрдам беришарди. Уларнинг мавзуни мароқ билан, биз тушунадиган қилиб гапиришлари ҳавасимни келтирарди. Орзуимдаги касбни танлаб, кам бўлмадим. Бугун ўқувчиларим кўча-кўйда учратиб қолишса ҳам ҳурматимни жойига қўйиб, устоз дея мурожаат қилишларидан қалбимни фахр туйғуси эгаллайди.\nГулчеҳра опа ўз устида ишлашни канда қилмайди. Буни у киши "Бизнинг ёшлигимиздаги ёшлар билан бугунги кун ёшларининг ер билан осмонча фарқи бор. Дунёқараши кенг, теран фикрловчи, қизиқувчан ва ҳозиржавоб ўқувчиларимнинг талаблари даражасида бўлишим учун ҳам тинимсиз ҳаракатда бўламан. Муваффақиятга эришсам ҳам асло тўхтаб қолмайман. Ўқувчиларимга уларга тушунарли бўлган усулда ўргатишни, бугун ўтган дарсларим бутун умрга хотирасида муҳрланиб қолишини хоҳлайман”, дея изоҳлайди.\n– Гулчеҳра опа коллежимиздаги 77 нафар ўқитувчилар ичида ягона бош ўқитувчи, – дейди коллежнинг ўқув ишлари бўйича директор ўринбосари Асрор Норов. – У киши илмий мақолалари билан республика миқёсидаги ва халқаро конференцияларда фаол қатнашиб келади. Жумладан, жорий йилда ўтказилган "Европа тадқиқотчилари” халқаро конференцияси доирасида бўлиб ўтган танловда ўзининг экологияга оид мавзудаги илмий мақоласи билан иштирок этиб, 2-даражали дипломга сазовор бўлди.\nКасбининг фидойиси бўлган Гулчеҳра опа доимо изланишда, опахоннинг ташаббуси билан масканимизда ҳам турли тадбирлар уюштириб турамиз. Ёш ўқитувчилардан билим ва тажрибаларини аямайди.\nГулчеҳра опа касбининг машаққатларидан ортиб, фарзандлари тарбиясига ҳам катта эътибор қаратади.\n– Турмуш ўртоғим ҳам Самарқанд давлат университетининг физика факультетини тугатганлар, – дейди опа суҳбатимиз сўнгида. – Иш фаолиятини НДПИда ўқитувчиликдан бошлаган бўлсалар, ҳозирга келиб, Навоий кон-металлургия комбинатида муҳандис бўлиб ишлаяптилар. Оилада ҳар бир аёл эришиши мумкин бўлган бахтга эришганман, деб ўйлайман. Чунки турмуш ўртоғим иккаламиз бир ёқадан бош чиқариб, фарзандларимизнинг таълим олишига алоҳида эътибор берганмиз. Бу ўз натижасини бериб, айни пайтда катта ўғлим Мўталжон НДКИ магистратурасини тугаллаб, иш фаолиятини бошлаш арафасида. Мақсуджон эса Тошкент давлат юридик университетида 3-босқич талабаси, кичик ўғлим Дилшоджон ҳам Тошкент давлат тиббиёт академиясида 3-курсда таҳсил олаяпти.\nГулчеҳра опа болаларни кичиклигиданоқ ўзи қизиққан соҳага йўналтириш керак деб ҳисоблайди. Фақат шундагина кутилган натижага эришиш мумкин экан.\nҚЎЛИДА ҲУНАР, ДЎППИСИДА ЗАР ГУЛЧЕҲРА ОПА\nШАРАФЛИ МЕҲНАТИМ – БАХТИМ, ҒУРУРИМ


Путин Россия футболида легионерларга лимитни кучайтириш вазифасини юклади\n22:40 / 05.09.2015\nРоссия президенти Владимир Путин спорт вазири ва Россия футбол иттифоқи президенти Виталий Муткога мамлакат футболида хорижий футболчиларга лимитни кучайтириш вазифасини юклади.\n“Президент билан гаплашганимда у футболда арзимаган чекловлар қилинганини, янадаям қатъийроқ йўл тутиш кераклигини айтди”, деб таъкидламоқда Мутко.\nЖорий мавсумнинг бошланишидан аввал спорт вазирлиги қарори билан Россия футбол премьер-лигасида легионерларга нисбатан “6+5” лимити қабул қилинди. Унга кўра бир жамоа таркибида майдонда бир вақтнинг ўзида 6 нафардан кўпроқ хорижий футболчи ҳаракатлана олмайди.\nЯнги мавсумда легионерларга “10+15” кўринишдаги лимит белгиланишини тахмин қилинганди. Бунга кўра ҳар бир клуб таркибга 10 та хорижий футболчини кирита олиши мумкин ва шу билан бирга майдонда ҳаракатланадиган легионерлар сони чекланмаслиги керак эди.


ИИВ: Тошкент ИИББ яқинида портловчи модда ўрнатилган машина қолдирилгани ҳақидаги мишмишлар асоссиз\n17:32 / 19.12.2015\nТошкент ИИББ яқинида портловчи модда ўрнатилган машина қолдирилгани ҳақидаги мишмишлар ҳақиқатга мос келмайди. Бу ҳақда Ўзбекистон ИИВ террорчиликка қарши кураш бошқармаси бошлиғи подполковник У. Муродов маълумот берди.\n“Шу фактни қайд қилиб ўтмоқчиманки, умуман ва хусусан олганда мамлакатдаги вазият бирор-бир асосли хавотирга сабаб бўлиши мумкин эмас, чунки криминоген вазият даражаси ишончли назорат остида бўлиб турибди.\nВатандошларимиз ва қадимги меҳмондўст заминимиз меҳмонларини тинчлантирмоқчиман – ҳуқуқ-тартибот органлари аҳоли, маҳалла фаоллари, ёшлар билан яқиндан ҳамкорлик қилиб, ҳуқуқни ва одамларнинг фаровонлигини ҳеч ким бузмаслиги учун қўлидан келган ҳамма ишни қилмоқда.\nПойтахтда, Тошкент шаҳар ИИББга яқин ҳудудда кимдир ИШИД байроғини осиб кетгани ва гўёки автотураргоҳда портловчи модда ўрнатилган машинанинг топилгани ҳақидаги мишмишлар, айтиш мумкинки, ғийбатлар ўз ҳаракатлари билан таҳлика ва қўрқув келтириб чиқараётганини тушунмаётганлар томонидан тарқатилмоқда”, - таъкидлади у.\n“Бундай мишмишлар асоссиз, улар жамоатчиликка қарши қаратилган ва қатъиян бартараф қилинади”, - қўшимча қилди ҳуқуқ-тартибот ходими.\nШунингдек, У. Муродов, вазиятдан фойдаланган ҳолда, фуқароларга мурожаат қилиб, уларни провокацияларга учмасликка, бу каби мишмишларга эътибор бермасликка чақирди.


WSJ: АҚШ Суриядаги ихтилофни тўхтатиш учун Россия ва Эрон иттифоқини бўлиб юбормоқчи\n16:55 / 19.11.2015\nАҚШ ва Европа давлатларининг фикрича, Россия ҳамда Эрон ўртасидаги иттифоқнинг тугатилиши Суриядаги ихтилофга якун ясайди. Бу ҳақда The Wall Street Journal нашри ёзмоқда.\nАйтилишича, АҚШ ва ЕИ бу иттифоқдан норози, негаки у Суриянинг амалдаги президенти Башар Асаднинг мавқеини мустаҳкамлашга қаратилган. Улар Россия президенти Владимир Путинни Асад билан алоқаларни узишга кўндирмоқчи бўлмоқда. Бу қадам, дипломатларнинг уқтиришича, ИШИДга қарши ҳаракатларда барча томонларнинг бирлашиб ҳаракат қилишини таъминлайди.\nАйни пайтда, бунга Эрон тўсиқ бўлиши мумкин, негаки айнан у Кремлни Асад билан иттифоқчиликка чақирмоқда. Агарда Россия ва Эрон ўртасидаги иттифоқ сақланиб қолса, бу Сурия ихтилофи масаласида халқаро муросага эришилишига тўсиқ бўлади, деб ёзади нашр колумнисти.


Европа минтақаси саралаш гуруҳларида нима гап? - Penalti.uz | Футбол янгиликлари олами!\n20:13 Ҳабиб: «Мэйвезер ҳақида ўйламаяпман» 21 0 Янгиликлар\n19:46 Ибрагимович энг яхши кўрган футболчисини айтди 61 0 Янгиликлар\n19:31 АПЛда «Арсенал» - «Манчестер Сити», Ла Лигада «Эль-Класико» олди жиддий синовлар. Ҳафта ўйинлари анонси 40 0 Янгиликлар\n19:22 ФИФА Блаттер ва Платинидан пул ундириб олмоқчи 27 0 Янгиликлар\n19:16 Гвардиола исталган вақтда «Манчестер Сити»ни тарк этиш ҳуқуқига эга 26 0 Янгиликлар\n21:02 "Динамо"дан истеъфога чиқарилган Даврон Файзиев Москвада Юрий Сёминдан нималарни ўрганди? 2 0 Янгиликлар\n18:18 Ҳабиб Роналдуга текин маслаҳат берди (видео) 108 0 Видеолавҳалар\n16:46 Роналдиньо: Месси тарихдаги энг зўр футболчи эмас 32 0 Янгиликлар\n12:12 Суперлига-2019. Мавсумнинг якуний статистикаси 55 0 Янгиликлар\nКеласи мавсумда бўлиб ўтадиган Мундиал учун ўтказилаётган саралаш баҳсларининг сўнгги икки тури қолганида Европа минтақасида бир неча гуруҳларда қалтис вазиятлар вужудга келган. Ҳар қандай хато Россиядаги Мундиалдан маҳрум қилади. France football нашри барча гуруҳлардаги вазиятга эътиборини қаратди.\n«А» гуруҳи: Французлар имкониятни сақлаб қолишган\nСентябр бошида Люксембургни мағлуб эта олмаган Франция термаси шунга қарамай, Швециядан бир очко олдинда бормоқда. Улар сўнгги турдаги рақиблари – Болгария ва Белоруссия терма жамоаларини мағлуб этишлари шарт. Агарда Жаҳон чемпионатига тўғридан-тўғри йўлланмани қўлга киритишни исташса. Диде Дешам шогирдлари турли сабабларга кўра, Лоран Коселни, Пол Погба, Бенжамин Менди, шунингдек Лейвин Курзаваларсиз ҳаракат қилади. Швецияликлар эса сўнгги турни Голландияга қарши ўтказишади. Бу учрашув кўп нарсани белгилаб бериши олдиндан барчага маълум.\n«Б» гуруҳи: Шветсария ва Португалия термалари ўртасидаги тўқнашув\nОхирги турда Португалияни уч очкога ортда қолдираётган Швейтсарияликлар гуруҳ пешқадамлигига ойдинлик киритишади. Голлар нисбатига кўра устунлик Португалия фойдасига. (+24 га қарши +15) Шу боисдан, Португалия етакчиликни ўз фойдасига ҳал қилишлари мумкин. Бундан аввал эса Роналду жамоадошлари Андоррада куч синашади. Шветсария эса Будапештда қийинчилик билан ғалаба қозонилган Венгрияни қабул қилади.\n«C» гуруҳи: Германия ва Шимолий Ирландия – карвонбоши\n8 ўйин, 8 ғалаба ва 35 гол! «Натионалманнсчафт» ўз гуруҳига етакчилик қилмоқда ва саралашни юқори кайфиятда якунлаш ниятида. Улар энг яқин таъқибчилари Шимолий Ирландиядан беш очкога илгарилаб кетишган. 3 ўринда бораётган Озарбайжон термаси эса Мундиал билан хайрлашиб бўлган.\n«Д» гуруҳи: Сербия «қармоққа илиниш» арафасида\n«Евро-2016»ни ўтказиб юборган Сербия терма жамоаси Мундиалда иштирок этишга яқин турибди. Улар сўнгги турни Дублинда «шаҳарликлар»нинг собиқ аъзоси Александр Коларовнинг ягона голи эвазига ўз ўринларини анчайин яхшилаб олди. Гуруҳнинг сўнгги турларини 2 ўринда бораётган Уэлс ҳамда Ирландияга қарши баҳс билан якунлайди.\n«Э» гуруҳи: Полшаликлар чўнтагида билет деярли нақд\nБу гуруҳда Полша яқин таъқибчисидан уч очко фарқ билан илгарилаб кетган, аммо квалификациянинг сўнгги учрашувлари ноаниқлигича қолмоқда. 2 ўринда бораётган Черногория 3 ўринни эгаллаб турган Данияга қарши баҳс олиб боради. Қизиқ якунда ким йўлланмани ҳал қилади: Левандовски, Эриксен ёки Ёветичнинг жамоадошлари? Буни албатта, вақт кўрсатади.\n«Ф» гуруҳи: Словакия қаттиқ курашмоқда\nАнглиядан беш очкога ортда қолаётган Словакия саралашни яхши ўринда якунлашлари мумкин, бироқ уларни бир очко фарқ билан қувиб келаётган шотландияликларга қарши оғир учрашув кутиб турибди. Словения ҳам 2 ўриндан умидвор, бироқ уларни енгилмас «уч шерлар»га қарши қийин ўйин кутиб турибди.\n«Г» гуруҳи: Испания ва Италия Россия сари йўлда\nИталия ва Испания ўртасидаги узоқ кутилган «финал»дан кейин бу гуруҳдаги асосий масала испанлар фойдасига якун топган эди. Итальянларни Россиядаги Мундиалга тўғридан-тўғри йўлланмани олишлари учун фақатгина мўъжиза ёрдам беради.\n«Ҳ» гуруҳи: Греция Боснияга босим ўтказмоқда\nАллақачон йўлланмани ҳал қилган Белгиядан ортда бораётган Босния (14 очко) бир очко ортда қолаётган Греция билан 2 ўрин учун курашмоқда. Миралем Пянич жамоадошлари ҳали яна меҳнат қилишларига тўғри келади, сабаби уларни Белгияга қарши баҳс кутиб турибди. 2 турда Боснияга қарши баҳсда Эден Азар ва унинг жамоадошлари ўз сўзларини айта олишмаган эди.\n«И» гуруҳи: 4 жамоа пешқадамлик учун курашмоқда\n«И» гуруҳи ноаниқлигича қолмоқда. Сентябр ойидаги ўйинни ноқулай шароит туфайли қайта ўйнашларига тўғри келган Хорватия Туркияда қоқилди. Натижада, Лука Модрич шерикларини Исландия (16 очко), Туркия ва Украина (14 очко) таъқиб қилмоқда. Сўнгги турларнинг марказий учрашувлари Туркия – Исландия ва Украина – Хорватия баҳслари барчасига ойдинлик киритади.\nJCH-2018 saralashi, Rossiya, saralash: Yevropa mintaqasi\n07.10.2017, 16:28 852 0\nЖЧ-2018, саралаш: Европа минтақаси. Португалия - Латвия. Таркиблар\nЖЧ-2018, саралаш: Европа минтақаси. Португалия 4:1 Латвия | Видеолавҳа\nЖЧ-2018, саралаш: Европа минтақаси. Португалия ҳеч қандай қийинчиликларсиз уч очкони қўлга киритди


25.03.22 14:02\tmsk\nКонстантин Лимитовский. Андрей Кудряшов фотосурати/"Фарғона"\n24 март куни Тошкентда Халқаро инвестиция форуми бошланди. Эрталабки йиғилишни Президент Шавкат Мирзиёев очиб берди. Маълумки, Мирзиёев 2030 йилга қадар Ўзбекистонни ўртачадан юқори даромадга эга давлатга айлантиришни ўз олдига улкан мақсад қилиб қўйган. Бунинг учун инвесторлар учун қулай шарт-шароитларни яратиш зарур, буни расмийлар сўнгги йилларда фаол амалга оширмоқда – бу ҳақда сессия иштирокчилари ҳам таъкидлаб ўтдилар. Улардан бири, Осиё инфратузилмавий инвестиция банки вице-президенти Константин Лимитовский мазкур форум нафақат Ўзбекистон, балки бутун минтақа учун муҳим воқеа эканини таъкидлади. «Фарғона» мухбири меҳмон билан банкнинг республикада амалга ошираётган лойиҳалари тўғрисида батафсил суҳбатлашди ва бир неча йил аввал мазкур банк қизиқиш билдирган трансафғон автомобиль йўли қурилиши бўйича унинг позицияси билан танишди.\nОсиё инфратузилмавий инвестиция банки (ОИИБ) Осиё-Тинч океани минтақасида молиявий ҳамкорликни рағбатлантириш мақсадида ташкил этилган халқаро молия институти ҳисобланади. У инфратузилмавий лойиҳаларга ихтисослашган. Банкнинг очилиш маросими 2016 йил 16 январ куни Пекинда бўлиб ўтган. Лойиҳа ташаббускори Хитой ҳисобланади.\nБугунги сессияда сўзга чиққан ОИИБ вице-президенти банкнинг Қорақалпоғистон ва Бухородаги лойиҳаларини тилга олди. Константин Лимитовский «Фарғона» нашрига берган изоҳида банк улар устидан 2019 йилдан бери иш олиб бораётганини ва барчаси Бухоро вилоятидаги «сув ва маҳаллий йўллар» лойиҳаларидан бошланганини гапириб берди.\n«Ҳозирда биринчи босқич – сув таъминоти ва канализация бўйича ишлар якунланмоқда. Бунга 384 миллион доллар сармоя киритилди, иккинчи қисми ҳам бор. Бу сув ҳақида», — деди ОИИБ вице-президенти.\n«Маҳаллий йўллар», Лимитовскийнинг сўзларига кўра, маҳаллий йўлларнинг бир қисмини, шунингдек, халқаро коридорни қамраб олади.\n«Бу лойиҳанинг биринчи босқичи 130 миллион долларни ташкил этади, иккинчиси ҳам мавжуд. Бундан ташқари, келгусида Бухорода сув ва канализация лойиҳасининг иккинчи босқичи амалга оширилади, бу эса яна 200-240 миллион долларни ташкил этади. Қорақалпоғистонда ҳам шундай сув ва канализация лойиҳаси тасдиқланишга тайёр. У ерда «маҳаллий йўллар» лойиҳаси ҳам тайёрланмоқда, бу ҳақда мен [сессияда] айтиб ўтганман», — деди у.\nФорумда қандайдир келишувлар тузиладими, деган саволга Лимитовский «маълум эълонлар»ни кутиб қолишни таклиф қилди.\nЎзбекистон ҳукумати 2020 йил бошида Бухорода сув таъминотини яхшилаш бўйича кенг кўламли лойиҳани эълон қилди. Шу билан бирга, Лимитовский Бош вазир ўринбосари – Инвестициялар ва ташқи савдо вазири Сардор Умурзоқов билан учрашиб, умумий қиймати 2,4 миллиард доллардан ортиқ инфратузилмавий лойиҳалар, жумладан, Бухоро – Урганч – Хива темир йўлини электрлаштиришни биргаликда молиялаштириш масалаларини муҳокама қилди.\nЭслатиб ўтамиз, аввалроқ Осиё инфратузилмавий инвестиция банки Ўзбекистон ташаббуси билан амалга оширилаётган яна бир лойиҳага қизиқиш билдирган эди. Гап «Трансафғон автомагистрали» деб аталадиган – узунлиги қарийб 600 км бўлган, Марказий Осиёни Афғонистон орқали Покистон ва Яқин Шарқ билан боғлайдиган Мозори Шариф – Кобул – Пешовар темир йўли қурилиши ҳақида бормоқда. Ўтган йил охирида Афғонистонда ҳокимиятни қўлга олган «Толибон»* радикал ҳаракати вакиллари ушбу магистрални қуришдан манфаатдор эканликларини билдирган эдилар.\n«Фарғона» мухбирининг ОИИБ ушбу лойиҳага сармоя киритиш ниятидами, деган саволига жавоб берар экан, банк вице-президенти шундай деди: «Биз буни кузатиб боряпмиз. Ўтган йил бошида давлатлараро конференция бўлиб ўтди, бизни таклиф қилишди, унда қатнашдик. Бу йўл бўйлаб сармояларнинг асосий қисми Афғонистонга тўғри келади. Воқеалар ривожини кузатиб борамиз».\n«Ушбу лойиҳа барча мамлакатларнинг сиёсий қўллаб-қувватлашига муҳтож», — деди Лимитовский.\nТрансафғон темир йўли қурилиши Ўзбекистон Президенти Шавкат Мирзиёев томонидан фаол илгари сурилмоқда. Унинг ишга туширилиши Ўзбекистонга экспорт бозорлари ва транспорт йўналишларини диверсификация қилиш имконини беради, шунингдек, қўшни давлатларда ўзбек маҳсулотларининг транзит тарифларини пасайтиришга замин яратади.


15 сентябрь куни Ўзбекистонда қандай об-ҳаво кузатилади? | Qalampir.uz\n15 сентябрь куни Ўзбекистонда қандай об-ҳаво кузатилади?\nЖамият\t14 Сентябрь 19:12 6596\nГидрометеорология хизмати маркази эртага, 15 сентябрь куни қандай об-ҳаво кутилаётганини маълум қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси +14...+16 даража илиқ, кундузи +29...+31 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +12...+17 даража илиқ, кундузи +25...+30 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +12...+17 даража илиқ, кундузи +27…+32 даража иссиқ бўлади.\nТошкент, Сирдарё, Самарқанд ва Жиззах вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +12...+17 даража илиқ, кундузи +27...+32 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +13...+18 даража илиқ, кундузи +30…+35 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси +12...+17 даража илиқ, кундузи +25...+30 даража иссиқ бўлади.\n24 Сентябрь 11:27 129163\n22 Сентябрь 12:10 91800\n22 Сентябрь 13:46 80223\n24 Сентябрь 15:09 38917\n22 Сентябрь 14:14 37052


Туркманистонда жазирама туфайли поезд ва самолётлар ҳаракати чекланди. Скандинавия ва Финляндияда иссиқ ҳаво рекорд ўрнатди - Daryo\n11:11, 06.07.2021 17478\nТуркманистонда ҳаво ҳароратининг кескин кўтарилиши сабабли темир йўл ва ҳаво транспорти ҳаракати чекланди. «Темир йўллар» ОАЖ веб-сайтида ҳамда Туркманистон фуқаролари авиачипталар буюртма қиладиган Saray дастурида тегишли эълонлар пайдо бўлди, деб ёзади «Интерфакс».\nЧекловлар кун ўрталарида, ҳаво энг кўп қизиб кетган пайт (47 даража) амалга ошириладиган парвозларга таъсир кўрсатди. Ашхобод—Амударё йўналиши бўйлаб ҳаракатланадиган поэзд ҳаракати тўлиқ тўхтатилди, дея хабар беради Туркманистон темир йўл компанияси сайти.\nТуркманистон синоптикларининг прогнозига кўра, шу ҳафта мамлакатда ҳаво ҳарорати 47 даражагача кўтарилиши кутилмоқда, бу билан метеорологик кузатувлар тарихида июль ойидаги иссиқлик янги рекорд ўрнатади. Бундай прогнозлар муносабати билан президент Гурбангули Бердимуҳамедов 2 июль куни ҳукуматга ушбу даврда фуқароларнинг соғлиғини ҳимоя қилиш учун зарур бўлган барча чораларни кўришни буюрганди. Шу билан бирга, синоптиклар ҳафта охирида Туркманистонда ҳарорат 35 даражагача пасайиши кутилаётганини тахмин қилмоқда.\n«Интерфакс»нинг Европа оммавий ахборот воситаларига таяниб, хабар беришича, Финляндия, Норвегия ва Швецияда ҳам метеорологлар сўнгги кунларда рекорд даражада юқори ҳароратни қайд этди.\nЎтган ҳафта охирида Финляндиянинг Лапландия провинциясидаги Кево қўриқхонасида ҳаво ҳарорати 33,5 даражани ташкил этган, бу 1914 йилдан буён кузатилган энг юқори ҳарорат.\nНорвегия Метеорология институти Қутб доирасига яқин Салтдал коммунасида 34 даражани қайд этди. Бу йил бошидан буён Норвегияда қайд этилган энг юқори ҳарорат, шунингдек мамлакат тарихида кузатилган энг юқори ҳароратдан атиги 1,6 даража паст.\nҚўшни Швеция аҳолиси ҳам июнь ойида иссиқдан азият чекди. Швециялик экология фаоли Грета Тунбергнинг Twitter’да ёзишича, Стокгольмда 2019 ва 2020 йил июнь ойларида ҳам жуда иссиқ бўлган, унинг фикрига кўра, бу тасодиф эмас, балки жиддий иқлим ўзгаришининг натижаси. Хабарлар шуни кўрсатадики, Швецияда 2021 йилнинг июнь ойи бутун метеорологик кузатувлар тарихидаги энг иссиқ июнь ойлари ичида учинчиси бўлди.\nШунингдек, Ўзбекистонда 6—8 июль кунлари Эрон ҳудудларидан иссиқ ҳаво массаларининг кириб келиши туфайли жазирама иссиқ кучайиши кутилаётгани, ушбу кунларда ҳаво ҳарорати иқлимий меъёрлардан 5-8 даражага юқори бўлиши маълум қилинганди. Ўзбекистон 6—8 июль кунлари термик депрессия таъсири остида бўлиши кутилмоқда.\nАввалроқ Канадада юқори ҳаво ҳарорати 85 йиллик рекордни янгилагани, аномал иссиқ ҳаво оқибатида 200 дан ортиқ одам ҳалок бўлгани, кейинчалик иссиқ ҳаво қурбонларининг сони 500 кишидан ошгани, аномал иссиқлик ортидан мамлакатда ўрмон ёнғинлари бошлангани ҳақида хабарлар берилганди.\nМавзуга доир: Калифорнияда аномал иссиқ об-ҳаво туфайли фавқулодда ҳолат эълон қилинди\n18:05, 25.11.2021 88587\n15:59, 29.11.2021 50116\n18:03 Бугун 1907\n18:00 Бугун 884\n17:53 Бугун 1204\n17:37 Бугун 3010\n10:36, 06.12.2021 99889\n23:11, 05.12.2021 81256\n08:04 Бугун 73788


“Ҳюман райтс уотч” ташкилоти 4 апрель куни тарқатган баëнотга кўра, Германия федерал прокурори Кей Неҳм ўзбекистонлик қочқинларнинг Ўзбекистоннинг собиқ ички ишлар вазири Зокиржон Алматов ва бошқа 11 амалдори устидан жиноят иши очиш тўғрисидаги аризасига рад жавоби берди.\nЎзбекистонлик 8 қочқин З.Алматов Германия ҳудудида эканидан фойдаланиб, 2005 йил 12 декабрда “Ҳьюман райтс уотч” воситачилигида эндиликда собиқ ички ишлар вазирни ва Ўзбекистоннинг 11 амалдори устидан жинояти иши қўзғатишни сўраганди. Бу шахслар Европа Иттифоқи томонидан Андижон қирғини учун бевосита масъул, деб топилиб, тузилма ҳудудига кириши тақиқланган расмийлардир.\nАризачилардан тўрттаси Андижон қирғинидан омон қолганлар, яна тўрттаси эса Ўзбекистон қамоқхоналаридаги қийноқлардан азият чекканлар эди ва улар ўз аризасида З.Алматов ҳамда қолган 11 амалдорни инсониятга қарши жиноят содир этишда айблаганди.\nГФР қонунларига кўра, инсониятга қарши жиноят ëки қийноқ қачон, қайси мамлакат ҳудудида амалга оширилганидан қатъий назар, федерал прокуратура бу жиноятлар юзасидан жиноят иши очиш ва айбдорларни жазога тортиш ҳуқуқига эга.\n“Германия қонунлари З.Алматов кабиларни адолат олдида жавобгарликка тортишга қулай имкон бериб турганига қарамай, прокурорнинг бу имконни ишга солмаслик ҳақидаги қарори бизни ҳайратда қолдирди”, - дейди “Ҳьюман райтс уотч”нинг ЕИ бўйича директори Лотте Лайҳт.\n“Бу биз учун мутлақо кутилмаган қарор бўлди. Чунки прокурор ариза юзасидан текширув бошламасликка қарор қилди. Бу эса Германия прокуратураси ҳатто мавжуд далил ва халқаро майдонда йиғилган фактларни кўриб чиқмаслик, Ўзбекистондан ташқарида бўлган гувоҳлар кўрсатмаларини эшитмасликка қарор қилди, демакдир. Ваҳоланки, прокурор ана шу далиллар ва гувоҳлар кўрсатмаларидан сўнг ҳам З.Алматов ва Ўзбекистоннинг 11 амалдорига нисбатан жиноят иши очиш-очмаслик ҳақида қарор бериши мумкин эди. Шу боис, бундай қарор мутлақ ҳайратланарлидир”, - деди у.\nГермания федерал прокурори Кей Неҳм 31 март кунги қарорида З.Алматов ва Ўзбекистоннинг Андижон қирғинига бевосита алоқадор 11 амалдорига нисбатан қўйилаëтган айбларни нима учун текшириб чиқмаслик тўхтамига келганини изоҳлашга уринди.\nПрокурорнинг сўзларига кўра, Ўзбекистон томонининг қўйилаëтган айблар юзасидан ҳамкорлик қилиши ва Германия терговчиларининг бевосита Андижонга боришига рухсат бериши эҳтимолдан йироқ бўлгани учун бундай тергов аввал бошданоқ мағлубиятга маҳкумдир.\nАммо “Ҳьюман райтс уотч” вакиласи Лотте Лейҳт бундай изоҳни асоссиз топди.\n“Бундай изоҳ бизни мутлақ ишонтира олмади. Ўзбекистонга бормай туриб, объектив тергов ўтказиб бўлмайди, деган гап сунъий ўйлаб топилган. Зотан, З.Алматов ва 11 амалдорнинг инсониятга қарши жиноятлари ҳақида кўрсатма берувчи гувоҳ ва далиллар Ўзбекистон ташқарисида керагидан ортиқ. Биз Германия федерал прокуроридан айнан ана шу далилларни кўриб чиқишни сўраган эдик, аммо у бу сўровимизни рад қилди”, - дейди Лейҳт хоним.\nХўш, Германия бош прокурорининг бундай қарорига ҳуқуқий жиҳатдан тузук-қуруқ изоҳ бериш мумкин бўлмаса, унинг ортида сиëсий омиллар борлигини шубҳа қилиш мумкинми? Термиздаги ҳарбий базасини сақлаб қолишга уринаëтган Германия ҳукумати прокуратурага босим ўтказган бўлиши эҳтимоли борми?\nГерманиянинг ташқи алоқалар бўйича кенгаши МДҲ давлатлари билан алоқа бўлими директори Александр Рарнинг таъкидлашича, федерал прокурорнинг қарори сиëсий мотивларга асосланган.\n“Ҳақиқий маънода тергов ўтказиш учун реал фактлар, тергов тизимлари, терговчиларнинг жиноят бевосита содир этилгани айтилаëтган жой, хусусан, Андижонга бориб ишлашига эркин имконият бўлиши лозим. Инсониятга қарши жиноятларни жазолашга доир Германия қонуни ўз йўлига, аммо биз гувоҳ бўлаëтганимиз вазият ўта чалкаш. Ўз ишини тўғри бажаришга уринаëтган прокурор қарорини мен шундай изоҳлайман”, - деди А.Рар.\n“Ҳьюман райт уотч” вакиласи Л.Лайҳт фикрича ҳам Германия прокурори қарори сиëсий ҳаракатга ўхшамайди, аммо у ҳуқуқий жиҳатдан нотўғри ва ташкилот уни бекор қилдириш учун ҳаракат бошлаган.\n“Бу қарор ҳуқуқий жиҳатдан асоссиздир. Биз Германиядаги ҳуқуқий ва бошқа имконлардан фойдаланиб, унинг бекор этилишига ҳаракат қиламиз. Бу йўлдаги биринчи қадамимиз прокурор тергов бошламаслик учун келтирган асос-далилларни йўққа чиқарувчи фактларни Германия Адлия вазирлиги ва Федерал прокуратурасига жўнатишдир. Бу ишни келаси ҳафта қилишни мўлжаллаб турибмиз”, - деди Л.Лайҳт.


Ёнғин чиққан ҳарбий қисмдаги омборнинг ташқи кўриниши. Суратни мобил мухбиримиз йўллади.\nЎзбекистон Мудофаа вазирлигининг Тошкент шаҳар Мудофаа бошқармасига қарашли 55159 рақамли ҳарбий қисм омборхонасига 10 февралга ўтар кечаси ўт тушди.\nБу хабарни тасдиқлаган Тошкент шаҳар Ёнғин хавфсизлиги бошқармасининг ўзини таништирмаган мулозимига кўра, ёнғинни тезроқ бартараф қилиш мумкин эди, бироқ ўт ўчирувчиларнинг ишига ҳарбийлар ҳалал берган.\n- Ёнғин ҳақида хабар келганидан сўнг, бизнинг ўт ўчирувчилар зудлик билан етиб боришганда бинонинг томи ва ичи ёнаётган экан. Кейин бир группа ташқаридан ўт ўчиришни бошлаган. Иккинчи гуруҳз эса ичкаридан кириб ўчириши керак эди. Лекин ҳарбийлар гувоҳнома, рухсатнома сўраб ичкарига киритишмаган, шунга анча задержка бўлди, - дейди мулозим.\nУнинг айтишича қисқа муддат ичида 2 минг квадрат метрдан ортиқ омбор ёниб кул бўлган. Омборда нима сақлангани Озодликка ҳозирча номаълум.\n- Кейин бизга тезда асбоб-анжомларимизни йиғиштириб кетинглар, деб айтишди. Ёнғин келиб чиқиш сабабини мутахассисларимизнинг билишга ҳаққи йўқ экан. Ўзлари, ҳарбий прокуратура текширар экан, - деди ёнғин хавфсизлиги бошқармаси мулозими.\nЎт ўчирувчиларнинг айтишича, бино томининг икки қават бўлгани ҳам ёнғинни тезроқ бартараф этишга ҳалақит қилган.\nЎзбекистон Ҳарбий прокуратурасидан бу борада изоҳ олишнинг имкони бўлмади.\nТошкент шаҳар Мудофаа бошқармасига қарашли 55159 ҳарбий қисмнинг омборхонаси (собиқ ҳарбий комендатура) биноси ўтган асрнинг 50-йилларида қурилган. Бу бино Президент девонидан 400 метр, Ўзбекистон Ички ишлар вазирлигидан 150 метр узоқликда жойлашган.\nБу Ўзбекистонда ҳарбий қисм омборида ёнғин чиққанига оид Озодликка маълум иккинчи хабардир. 2008 йилнинг 10 июлида Бухоро вилоятининг Когон шаҳридаги ҳарбий омборда ёнғин чиққан ва омбордаги қурол-аслаҳа бир неча кун давомида портлаган эди.\nАммо, кейинги пайтларда мамлакатдаги саноат корхоналари ва айниқса, савдо мажмуалари ва бозорларда ёнғин чиқиш ҳоллари кўпайгани кузатилмоқда.\nБундан бир ой муқаддам "GM-Ўзбекистон” қўшма корхонаси учун автомобил ўриндиқлари ишлаб чиқарадиган Андижон шаҳридаги “Ўз-Тонг Хонг Ко” қўшма корхонаси омборида ёнғин рўй берган эди.\nЎтган йил ҳам Ўзбекистондаги бир қанча давлат ва хусусий объектларда ёнғин бўлган.\nЖумладан, 29 август куни Тошкентдаги Қатортол савдо мажмуаси ва Намангандаги “Туркистон” мажмуасига ўт кетган.\n29 июль куни Тошкентдаги Эски Жўва, халқ орасида эса Чорсу, деб аталадиган бозорнинг миллий кийим-кечаклар сотиладиган қисмида чиққан ёнғин натижасида тўртта дўкон ёниб, кул бўлган.\n4 июлдан 5 июлга ўтар кечаси Марғилон шаҳрининг Ипакчилар мавзесидаги собиқ Ипак комбинати ўрнида жойлашган "Ширин Нур Бизнес" савдо мажмуасининг озиқ-овқат қисмида катта ёнғин бўлган.\nИюль ойида эса Тошкентнинг Кичик халқа йули олдида масжид, Андижондаги мадраса ва Фарғона шаҳри марказида жойлашган "Александрия" номли савдо мажмуасида ҳам ёнғин бўлган эди.


ИЖТИМОИЙ МАСАЛАЛАР ЕЧИМИ - Ўзбекистон овози газетаси\nИЖТИМОИЙ МАСАЛАЛАР ЕЧИМИ\nдепутатлар фаоллигига боғлиқ\nЎзбекистон Халқ демократик партияси Хоразм вилоят кенгашининг IX пленумида электорат манфаатига оид ижтимоий масалаларни ҳал этишда депутатлик корпусининг иштирокини янада кучайтиришга алоҳида эътибор қаратилди. Пленум вилоят марказида эмас, Хонқа шаҳарчасида ўтказилгани ҳам ноодатий ҳодиса эди. Шу боис иштирокчилар Хонқа туман партия кенгаши фаолияти, тажрибаси билан бевосита танишиш имконига эга бўлди. Анжуман узундан узоқ маъруза тинглашдан эмас, кун тартибига киритилган масалаларнинг тўғридан-тўғри муҳокамасидан бошланди.\n— Партиянинг кучи унинг қуйи бўғинидир. Туманимизда партиямизнинг 60 та бошланғич ташкилоти бўлса, унинг 16 таси ҳудудий мақомга эга. Биз аҳоли билан мулоқотда асосан уларнинг имкониятларидан фойдаланаяпмиз. Тажриба шуни кўрсатаяптики, бошланғич ташкилотлар ташкилий ишларда қўллаб-қувватлаб, ҳаракатга ундаб турмаса, депутатлик гуруҳи фаолиятининг самараси ҳам кўнгилдагидек бўлмайди.\nДарҳақиқат, Хонқа туман партия ташкилоти айнан БПТнинг фаоллиги билан намунали ҳисобланади. Янгиариқ туман партия ташкилоти эса партиядан сайланган депутатлар жонкуярлиги туфайли бошқа туманларга ўрнак. Ўтган йили касб-ҳунар коллежлари битирувчиларини иш билан таъминлаш самарадорлигини ошириш масаласи депутатларимиз ташаббуси билан халқ депутатлари туман Кенгаши сессиясига киритилди. Қарор ижросини таъминлаш мақсадида ҳар бир касб-ҳунар коллежига бир депутат бириктирилди. Бу эса номига уч томонлама шартномалар тузишдек баъзи иллатларга маълум маънода чек қўйди. Бугина эмас. Партиямиздан сайланган депутатлар хотин-қизларни иш билан таъминлаш масаласига ҳам алоҳида эътибор қаратмоқда. Нафақат ўз сайлов округлари, балки бошқа ҳудудларда ҳам шу масалани доимий ўрганиш, электорат манфаатларини ҳимоялашга ҳаракат қилмоқда. Пленумда шу каби тажрибаларни бошқа туманларда ҳам амалда жорий этиш зарурлиги таъкидланди.\nШарофат Бобоева, халқ депутатлари Урганч туман Кенгаши депутати:\n— Депутатлик гуруҳимиз аъзолари йил бошидан тегишли ҳудудларда хонадонларга бирма-бир кириб чиқдик. Мақсадимиз вақтинча ишсиз бўлганларни аниқлаш эди. Бўш ўтирган аёлларнинг имконларини ҳисобга олиб, туман ҳокимлигига уларнинг манзилли рўйхатини тақдим қилдик, касаначилик, оилавий тадбиркорликка йўналтириш борасида ўз таклифларимизни ҳам ўртага ташладик.\nОддий бир мисол: Шаҳло Султонова исмли аёл яхшигина тўқувчи экан. Икки нафар фарзанди бор. Турли буюмлар тўқиб, рўзғор ўтказар экан. Ёш хотин-қизларни касбга йўналтириш учун биз унга тўқувчилик тўгараги очишда кўмаклашдик. Ҳозирда қирқ нафар қизга ўз ҳунарини ўргатяпти. Яқин истиқболда туманда тўқимачилик корхонаси барпо этиш режалаштирилган. Шу боис ҳокимлик моҳир тўқувчи аёлга икки юз нафар қизга ҳунар ўргатиш бўйича буюртма берди. Қизлар келгусида тўқувчилик корхонасида ишлашади.\nДемак, биз одамларга янада яқин бўлишимиз керак. Партиямиз электоратини ташвишга солаётган муаммоларни қанчалик яхши билсак, ҳис қилсак ва уларни амалга ошириш учун курашсак, партиямизнинг дастурий мақсадлари албатта, амалга ошади.\nПленумда алоҳида таъкидландики, Обод турмуш йилидаги устувор йўналишлардан келиб чиқадиган бош вазифа бу аҳолининг иш билан бандлигини таъминлаш орқали манзилли ижтимоий ҳимоя самарадорлигини оширишга кўмаклашишдир. Бу мақсадга эришиш янги иш ўринлари ташкил этишга қаратилган дастурлар ижроси устидан депутатлик ва жамоатчилик назоратини янада чуқурлаштиришни талаб қилади. Негаки, касб-ҳунар коллежлари битирувчиларини иш билан таъминлашда сохта шартномалар тузиш ҳолатлари ҳам учрамоқда.\nМасалан, Шовот туманида бир муқобил машина трактор парки 51 нафар битирувчини ишга қабул қилиш ҳақида шартнома тузган. Ваҳоланки, мазкур ташкилотда бор-йўғи 30 одам ишлайди. Ёки коллежни битирган қизни «ғишт қуювчи» сифатида касаначилик асосида «ишга қабул қилиш» ҳолатини қандай баҳолаш мумкин? ЎзХДП фаоллари битирувчиларни иш билан таъминлашга бундай муносабат билан асло келишиб бўлмаслигини таъкидлашди.\nҲакимбой Ҳудойназаров, халқ депутатлари Хоразм вилоят Кенгаши депутати:\n— Коллеж битирувчиси билан тузилган уч томонлама шартнома қай даражада ҳаққоний? Шунчаки номига тузилганми ёки ҳақиқатдан ҳам амалда ишлайдими? Бу масалаларни ҳар бир битирувчи мисолида чуқур ўрганиш, ёшлар тақдири, эртанги кунига бефарқ қарамаслик зарур. Уч томонлама шартномадан манфаатдор томон – бу аввало коллеж битирувчиси. Мазкур масалани жойларда ўрганиш жараёнида айрим битирувчилар ҳатто шартнома билан таниш эмаслиги маълум бўлди. Бундай сохта, юзаки шартномалар туфайли касб ўрганган ёш эртага кўчада қолмайдими?\nШундай экан, битирувчилар манфаатини ҳимоя қилиб, ҳаққоний, амалий шартномалар тузилишини назорат қилиш дастурий мақсадларимизга тўла мос келади. Бу иш эса ҳар бир партия фаоли ва депутатнинг кундалик вазифасига айланиши керак!\nПленумда вилоят партия кенгаши раиси, халқ депутатлари Хоразм вилоят Кенгашидаги партия депутатлик гуруҳи раҳбари Раимберган Собуров кун тартибидаги масалалар ҳақида тўхталиб, ўртага ташланган таклифларни амалга ошириш учун барча бирдек жон куйдириб ишлаши зарурлигини таъкидлади. Пленумда муҳокама этилган барча масалалар юзасидан қарорлар қабул қилинди.


«Меҳмонга» келган ғаройиб жонивор\n30 Апр 2020 512\nТермиздаги уйлардан бирига ноёб ҳайвон – олакузан кириб қолди.\nТермиз туманидаги «Қаҳрамон» маҳалласи раиси Сурхондарё вилояти Экология ва атроф-муҳитни муҳофаза қилиш бошқармасига қўнғироқ қилиб, ҳудуддаги хонодонлардан бирига ғаройиб жонивор келиб қолганини хабар беради.\nВоқеа жойига етиб борган вилоят экология ва атроф-муҳитни муҳофаза қилиш бошқармаси ҳамда Термиз тумани инспекцияси ходимлари ноёб ҳайвон «Қизил китоб»га киритилган Олакузан эканини аниқлади.\nМутахассисларнинг айтишича, Олакузан Шарқий Европа, Олд ва Марказий Осиё, Россия, Шимоли-ғарбий Хитой, Мўғулистон каби давлатларда тарқалган. Мамлакатимизнинг Қизилқум ва Қарши чўлларида, Устюрт ясси текислиги, Мирзачўл ҳамда Сурхондарёсининг қуйи ва Оҳангарон дарёсининг олд қисмларида, Ангрен ясси текислигининг юқори тоғ қисмида учрайди.\nҲар хил чўл ва яримчўллар, дарё ва кўллар қирғоқлари, тоғ ёнбағирлари, тоғ чўлларида яшайди. Оқшом вақти фаол ҳаёт кечириб, баъзан кундузи ҳам ов қилади. Текисликларда катта қумсичқон, тоғли ҳудудларда реликт юмронқозиқ ва қизилдумли қумсичқон билан озиқланади. Ерларнинг ўзлаштирилиши билан Олакузан ҳам кескин камайиб кетган. Жумладан, мамлакатимизда тахминан беш минг бош атрофида сақланиб қолган. Қизилқум ва Зарафшон қўриқхоналарида муҳофазага олинган.\nМаҳаллага адашиб «меҳмон»га келган ғаройиб жонивор шу куни Термиз ҳайвонот боғига топширилди, деб хабар беради Сурхондарё вилоят ҳокимлиги матбуот хизмати.